
****

**VALSTYBINĖS LIGONIŲ KASOS PRIE SVEIKATOS APSAUGOS MINISTERIJOS CIVILINĖS ATSAKOMYBĖS DRAUDIMO PASLAUGŲ**

**MAŽOS VERTĖS PIRKIMO,**

**ATLIEKAMO SKELBIAMOS APKLAUSOS BŪDU,**

**SPECIALIOSIOS SĄLYGOS**

TURINYS

[1. Bendra informacija 1](#_Toc181799773)

[2. Pirkimo objektas 2](#_Toc181799774)

[3. Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai 2](#_Toc181799775)

[4. Reikalavimai, susiję su nacionaliniu saugumu 3](#_Toc181799776)

[5. Specialieji reikalavimai pasiūlymų rengimui ir pateikimui 3](#_Toc181799777)

[6. Pasiūlymo galiojimo užtikrinimas 3](#_Toc181799778)

[7. Pasiūlymų vertinimas 4](#_Toc181799779)

[8. Sutarties sudarymas 4](#_Toc181799780)

[9. Priedai: 4](#_Toc181799781)

# Bendra informacija

* 1. Perkančioji organizacija – Valstybinė ligonių kasa prie Sveikatos apsaugos ministerijos (toliau – VLK / Perkančioji organizacija), juridinio asmens kodas 191351679, adresas Europos a. 1, 03505 Vilnius.
  2. Perkančioji organizacija **nėra** PVM mokėtoja.
  3. Pirkimas neatliekamas naudojantis centralizuotų pirkimų katalogu, nes perkamų paslaugų kataloge nėra.
  4. **Pirkimą vykdo VLK nuolat veikianti supaprastintų ir mažos vertės viešųjų pirkimų komisija (toliau – Komisija).**
  5. Pirkimas vykdomas Centrinės viešųjų pirkimų informacinės sistemos (toliau – CVP IS) priemonėmis, vadovaujantis Viešųjų pirkimų tarnybos direktoriaus patvirtintu Mažos vertės pirkimų tvarkos aprašu (toliau – Aprašas).
  6. Pirkimas vykdomas vadovaujantis [Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“](https://www.e-tar.lt/portal/lt/legalAct/TAR.4B60A8C9678B/asr) 4 punkto 4.4.3 papunkčiu. Aplinkos apsaugos kriterijai nustatyti Techninėje specifikacijoje (Specialiųjų pirkimo sąlygų 1 priedas).
  7. Šiame Pirkime **netaikomi** socialiniai kriterijai.
  8. Perkančioji organizacija ir UADBB Rizikos cesija (toliau – Draudimo brokeris) 2025 m. lapkričio 27 d. sudarė Tarpininkavimo sudarant draudimo sutartis paslaugų teikimo sutartį Nr. 1SUT -601. Draudimo brokeriui tarpininkaujant sudaroma Sutartis, kuria jis administruos. Perkančioji organizacija interesų konflikto nenustatė.
  9. Paslaugos perkamos tarpininkaujant UADBB „Rizikos cesija“ pagal. Draudimo tarpininkavimo sutartį Nr. XXX
  10. Bendrosios pirkimo sąlygos yra neatskiriama šių pirkimo sąlygų dalis.
  11. Šiame Pirkime **nustatomi** terminai:

|  |  |  |  |
| --- | --- | --- | --- |
| Eil.  Nr. | **VEIKSMAS** | **DATA/DIENŲ SKAIČIUS/ LAIKAS**  (Lietuvos laiku) | **PASTABOS** |
| 1. | Pasiūlymų pateikimo terminas | Bus nurodytas skelbime apie pirkimą. | Perkančioji organizacija turi teisę pratęsti pasiūlymų pateikimo terminą. |
| 2. | Pasiūlymą patikslinti pirkimo dokumentus arba prašymus dėl pirkimo dokumentų paaiškinimų tiekėjas turi pateikti ne vėliau kaip: | Likus **2 darbo dienoms** iki pasiūlymų pateikimo termino pabaigos. |  |
| 3. | Perkančioji organizacija pirkimo dokumentų paaiškinimą, patikslinimą pateikia visiems dalyviams: | Likus ne mažiau kaip **1 darbo dienai** iki pasiūlymų pateikimo termino pabaigos. | Jei paaiškinimai ar patikslinimai teikiami perkančiosios organizacijos iniciatyva, jų pateikimo terminas nesikeičia. |
| 4. | Pradinis susipažinimas su CVP IS priemonėmis gautais pasiūlymais | Pradedamas ne anksčiau nei po 30 minučių po galutinių pasiūlymų pateikimo termino pabaigos |  |
| 5. | Pasiūlymo galiojimo ir pasiūlymo galiojimo užtikrinimo (jei taikoma) terminas ne trumpesnis kaip | **90 (devyniasdešimt) dienų** nuo pasiūlymų pateikimo galutinio termino pabaigos. |  |
| 6. | Perkančioji organizacija atsako dalyviui, ar jis sutinka priimti dalyvio siūlomą pasiūlymo galiojimo užtikrinimą patvirtinantį dokumentą ne vėliau kaip per | **3 (tris) darbo dienas** nuo prašymo gavimo dienos | Netaikoma |
| 7. | Pasiūlymo galiojimo užtikrinimas pirkimo dalyviui grąžinamas (arba atsisakoma teisių į jį) per | **5 (penkias) darbo dienas** nuo prašymo gavimo dienos | Netaikoma |
| 8. | Perkančioji organizacija informuoja dalyvius apie EBVPD vertinimo rezultatus, jeigu taikoma, ne vėliau kaip per | 3 (tris) darbo dienas nuo sprendimo priėmimo dienos |  |
| 9. | Perkančioji organizacija dalyviams praneša apie priimtą sprendimą nustatyti laimėjusį pasiūlymą, dėl kurio bus sudaroma sutartis ne vėliau kaip per | 3 (tris) darbo dienas nuo sprendimo priėmimo dienos |  |
| 10. | Dalyvis turi teisę pateikti pretenziją perkančiajai organizacijai pateikti prašymą ar pareikšti ieškinį teismui ne vėliau kaip per | 5 (penkias) darbo dienas  nuo perkančiosios organizacijos pranešimo raštu apie jos priimtą sprendimą išsiuntimo tiekėjams dienos arba nuo paskelbimo apie perkančiosios organizacijos priimtus sprendimus dienos, jei VPĮ nenumato reikalavimo raštu informuoti tiekėjus apie perkančiosios organizacijos priimtus sprendimus;  15 (penkiolika) dienų nuo pranešimo išsiuntimo tiekėjams dienos, jeigu šis pranešimas nebuvo siunčiamas elektroninėmis priemonėmis. |  |
| 11. | Perkančioji organizacija privalo išnagrinėti dalyvio pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam dalyviui ir suinteresuotiems dalyviams ne vėliau kaip per | 6 (šešias) darbo dienas nuo pretenzijos gavimo dienos |  |
| 12. | Jeigu perkančioji organizacija per nustatytą terminą neišnagrinėja jai pateiktos pretenzijos, dalyvis turi teisę pateikti prašymą ar pareikšti ieškinį teismui per (išskyrus ieškinį dėl sutarties pripažinimo negaliojančia) | per 15 (penkiolika) dienų nuo dienos, kurią perkančioji organizacija turėjo raštu pranešti apie priimtą sprendimą |  |

# Pirkimo objektas

* 1. Perkančioji organizacija numato įsigyti **Valstybinės ligonių kasos prie Sveikatos apsaugos ministerijos civilinės atsakomybės draudimo paslaugas**. Reikalavimai pirkimo objektui nustatyti specialiųjų pirkimo sąlygų 1 priede „Techninė specifikacija“.
  2. Pirkimo objektas į dalis **neskaidomas**. Pirkimo objekto apimtys, reikalavimai ir techninė specifikacija apibrėžti specialiųjų pirkimo sąlygų 1 priede „Techninė specifikacija“.
  3. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.
  4. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

# Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai

* 1. Tiekėjams, subtiekėjams (jeigu taikoma), ūkio subjektams, kurių pajėgumais tiekėjas remiasi, yra **nustatomi pašalinimo pagrindai** ir perkančioji organizacija atmeta tiekėjo pasiūlymą, jeigu:

3.1.1. Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų; (VPĮ 46 straipsnio 4 dalies 1 punktas).

3.1.2. Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti. Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms; (VPĮ 46 straipsnio 4 dalies 2 punktas).

3.1.3. Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti; (VPĮ 46 straipsnio 4 dalies 3 punktas).

3.1.4. Tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis. (VPĮ 46 straipsnio 4 dalies 5 punktas).

Tiekėjas pasiūlyme, pateiktame užpildant specialiųjų pirkimo sąlygų 2 priedo „Pasiūlymo forma“ formą, patvirtina, kad neturi šių pašalinimo pagrindų.

* 1. Tiekėjų **nereikalaujama** pateikti EBVPD – deklaracijos, pakeičiančios kompetentingų institucijų išduodamus dokumentus ir preliminariai patvirtinančios, kad tiekėjas ir ūkio subjektai, kurių pajėgumais jis remiasi pagal VPĮ 49 straipsnį, atitinka pirkimo dokumentuose pagal VPĮ 46, 47, 48 straipsnius nustatytus reikalavimus dėl pašalinimo pagrindų nebuvimo. Pažymų, patvirtinančių tiekėjo pašalinimo pagrindų nebuvimą, nereikalaujama, išskyrus atvejus, kai kyla pagrįstų abejonių dėl tiekėjo patikimumo.
  2. Tiekėjams **nustatomi** kvalifikacijos reikalavimai ir jų atitiktį patvirtinantys dokumentai nurodyti specialiųjų pirkimo sąlygų 4 priede „Tiekėjų kvalifikacijos ir kiti reikalavimai“. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas teikdamas pasiūlymą, **įsipareigoja,** kad sutartį vykdys tik teisę verstis atitinkama veikla turintys asmenys.
  3. Tiekėjams **nenustatomi** reikalvimai dėlkokybės vadybos sistemos ir (arba) aplinkos apsaugos vadybos sistemos standartų laikymosi.
  4. Tiekėjas kartu su pasiūlymu **privalo** pateikti deklaraciją dėl tiekėjo atitikties kvalifikacijos reikalavimams (toliau – **Tiekėjo atitikties deklaracija)** (specialiųjų pirkimo sąlygų 5 priedas),nurodytiems specialiųjų pirkimo sąlygų 4 priede „Tiekėjų kvalifikacijos ir kiti reikalavimai“.

# Reikalavimai, susiję su nacionaliniu saugumu

* 1. Perkančioji organizacija atmes tiekėjo pasiūlymą, jei bus tenkinama VPĮ 45 straipsnio 21 dalies 6 punkte nurodyta sąlyga. Tiekėjas kartu su pasiūlymu turi pateikti užpildytą Specialiųjų sąlygų 6 priedo **„VPĮ 45 str. 21 d. reikalavimų atitikties deklaraciją“** dėl atitikties VPĮ 45 straipsnio 21 dalies 6 punktui.
  2. Perkančiajai organizacijai kilus abejonių dėl tiekėjo deklaruojamos nurodomos informacijos teisingumo, ji prašys ekonomiškai naudingiausią pasiūlymą pateikusio tiekėjo pateikti šioje deklaracijoje nurodytą informaciją patvirtinančius, VPĮ 51 straipsnio 12 dalyje nurodytus ar kitus perkančiajai organizacijai priimtinus dokumentus. Tokių dokumentų perkančioji organizacija gali prašyti bet kuriuo pirkimo procedūros metu siekdama užtikrinti tinkamą pirkimo procedūros atlikimą.

*Jeigu prekių gamintojas ar paslaugų teikėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams nurodytas reikalavimas nėra taikomas.*

# Specialieji reikalavimai pasiūlymų rengimui ir pateikimui

* 1. **Tiekėjo pasiūlymą sudaro CVP IS pateikiamas** tiekėjo pasirašytas pasiūlymas, parengtas pagal specialiųjų pirkimo sąlygų 2 priedą „Pasiūlymo forma“, ir pasiūlymo formoje nurodyti ir kiti, būtini dokumentai (jų kopijos).
  2. **Tiekėjo** **pasiūlymas** privalo būti pasirašytas kvalifikuotu elektroniniu parašu, atitinkančiu VPĮ 22 straipsnio 11 dalies 2 ir 3 punktuose nustatytus reikalavimus. Kvalifikuotu elektroniniu parašu tiekėjo vadovas ar jo įgaliotas asmuo turi patvirtinti visą pasiūlymą, atskirai kiekvienos dokumentų kopijos pasirašyti kvalifikuotu elektroniniu parašu nereikia (jei pirkimo sąlygose nenumatyta kitaip). Pateikiami:

5.2.1. kvalifikuotu elektroniniu parašu pasirašyti elektroninėmis priemonėmis suformuoti dokumentai (kai tiekėją atstovaujantis ir visą pasiūlymą pasirašantis asmuo nesutampa su elektroniniu parašu atitinkamą dokumentą pasirašančiu asmeniu);

5.2.2. elektroninėmis priemonėmis suformuoti dokumentai (kai tiekėją atstovaujantis ir pasiūlymą pasirašantis asmuo sutampa su atitinkamą dokumentą turinčiu teisę pasirašyti asmeniu);

5.2.3. skaitmeninės dokumentų kopijos (fiziniu asmens, nesutampančio, su pasiūlymą pasirašančiu asmeniu, parašu tvirtinami dokumentai turi būti pateikiami pasirašyti ir nuskenuoti);

5.2.4. jeigu pasiūlymą pasirašo ne tiekėjo vadovas, o įgaliotas asmuo, tiekėjas privalo kartu su teikiamais pasiūlymo dokumentais pateikti ir dokumentą, patvirtinantį, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasiūlymą pasirašyti.

* 1. Pasiūlymas turi būti parengtas lietuvių kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą.
  2. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.
  3. **Bendra pasiūlymo kaina (sąnaudos) su PVM turi būti nurodoma dviejų skaitmenų po kablelio tikslumu.** Šią kainą sudarančios kainos sudedamosios dalys ar įkainiai gali būti išreikšti neribojant skaitmenų po kablelio kiekio.
  4. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM, tačiau jeigu tiekėjų statusas pagal mokesčių mokėjimą reglamentuojančius teisės aktus yra nevienodas, tuo atveju, pasiūlymų kainos bus vertinamos ir lyginamos su visais mokesčiais be PVM.

# Pasiūlymo galiojimo užtikrinimas

* 1. Perkančioji organizacija **nereikalauja** užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

# Pasiūlymų vertinimas

* 1. Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą (**kainos kriterijų)**. Pasiūlymo kaina turi būti apskaičiuota ir nurodyta taip, kaip reikalaujama specialiųjų pirkimo sąlygų 2 priede „Pasiūlymo forma“.
  2. Perkančioji organizacija pirkimo bendrųjų sąlygų skyriaus 13.3. punkte nustatyta tvarka vertins **tik tą pasiūlymą, kuris nustatomas kaip galimas laimėtojas.** Jei įvertinus tokį pasiūlymą paaiškėja, kad jis negali būti pripažintas laimėtoju, jo pasiūlymas atmetamas ir toliau tikrinamas pasiūlymas, kuris galėtų būti antras pagal ekonominį pasiūlymo naudingumą. Tokia seka kartojama, kol nustatomas laimėjęs pasiūlymas ar atmetami visi gauti pasiūlymai.
  3. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje.
  4. **Perkančioji organizacija atmes tiekėjo pasiūlymą, jeigu kartu su pasiūlymu nebus pateikta specialiųjų pirkimo sąlygų 2 priedo „Pasiūlymo forma“. Tiekėjui nepateikus minėto dokumento kartu su pasiūlymu, pasiūlymas bus atmetamas be galimybės kreiptis į tiekėją dėl jo pateikimo.**

# Sutarties sudarymas

* 1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs, o jei pirkimas skaidomas į dalis – su tiekėjais, kurių pasiūlymai bus pripažinti laimėję. **Sutarties sąlygos pateikiamos specialiųjų pirkimo sąlygų 3 priede „Sutarties projektas“ (bendrosios ir specialiosios sąlygos).**

# Priedai:

1 priedas. Techninė specifikacija;

2 priedas. Pasiūlymo forma;

3 priedas. Sutarties projektas (bendrosios ir specialiosios sąlygos);

4 priedas. Tiekėjų kvalifikacijos ir kiti reikalavimai;

5 priedas. Tiekėjo atitikties deklaracija;

6 priedas. VPĮ 45 str. 21 d. reikalavimų atitikties deklaracija.

\_\_\_\_\_\_\_\_\_\_\_\_\_\_\_\_\_\_\_\_