Specialiųjų pirkimo sąlygų

1 priedas „Techninė specifikacija

**VALSTYBINĖS LIGONIŲ KASOS PRIE SVEIKATOS APSAUGOS MINISTERIJOS CIVILINĖS ATSAKOMYBĖS DRAUDIMO PASLAUGŲ**

**TECHNINĖ SPECIFIKACIJA**

**Pirkimo objektas** – Valstybinės ligonių kasos prie Sveikatos apsaugos ministerijos civilinės atsakomybės draudimo paslaugos.

Pirkimas į dalis neskaidomas

|  |  |  |  |  |
| --- | --- | --- | --- | --- |
| **DRAUDIMO OBJEKTAS** | | **DRAUDIMO SUMA:** | | **IŠSKAITA** |
| **VIENAM ĮVYKIUI** | **VISIEMS ĮVYKIAMS** |
| I. | Valstybės tarnautojų ir darbuotojų, dirbančių pagal darbo sutartis, atsakomybės draudimas | 150.000 € | 150.000 € | 0 €, išskyrus reikalavimams pagal 4.2.3, 4.2.4 ir 4.2.5 punktus – 300 € |
| II. | Atsakomybės dėl darbo ir / ar valstybės tarnybos santykių draudimas | 50.000 € | 50.000 € | 10 % nuo bendro nuostolio sumos, bet ne mažiau kaip 1.000 € |
| III. | Draudėjo civilinės atsakomybės, kylančios dėl viešųjų pirkimų, draudimas | 50.000 € | 50.000 € | 10 % nuo bendro nuostolio sumos, bet ne mažiau kaip 1.000 € |
| IV. | Profesinės civilinės atsakomybės draudimas | 100.000 € | 100.000 € | 1.000 € |
| Gynybos išlaidos | 100.000 € | 100.000 € | 1.000 € |
| Reputacijos atstatymo išlaidos ( | 20.000 € | 20.000 € | 1.000 € |
| **Bendra draudimo suma:** | | **150.000 €** | **150.000 €** |

**Pirkimo dalys yra neatskiriamos viena nuo kitos ir negali būti skaidomos.**

1. **Valstybės tarnautojų ir darbuotojų, dirbančių pagal darbo sutartis, atsakomybės draudimas**

|  |  |  |  |
| --- | --- | --- | --- |
| **VALSTYBĖS TARNAUTOJŲ IR DARBUOTOJŲ, DIRBANČIŲ PAGAL DARBO SUTARTIS, ATSAKOMYBĖS DRAUDIMAS** | | | |
| 1. **Bendra informacija** | | | |
| 1.1. | | | **Draudėjas:** Valstybinė ligonių kasa prie Sveikatos apsaugos ministerijos, juridinio asmens kodas 191351679, buveinės adresas Europos a. 1, LT-09308 Vilnius. |
| 1.2. | | | Draudimo bendrovė (toliau tekste - **Draudikas**), sudariusi su **Draudėju** draudimo sutartį pagal techninės specifikacijos sąlygas. |
| 1.3. | | | Draudimo apsaugos galiojimo laikotarpis 12 mėnesių |
| 1. **Draudimo apsaugos išplėtimai ir jiems taikomi draudimo sumos apribojimai** | | | |
|  | | | **Nuostolio sumažinimo išlaidos:** 20 % nuo bendros draudimo sumos vienam draudžiamajam įvykiui ir visam draudimo sutarties galiojimo laikotarpiui. |
|  | | | **Neatidėliotinos išlaidos**: 20 % nuo bendros draudimo sumos vienam draudžiamajam įvykiui ir visam draudimo sutarties galiojimo laikotarpiui. |
|  | | | **Asmeninės Apdrausto asmens išlaidos:** 10.000 € vienam draudžiamajam įvykiui ir visam draudimo sutarties galiojimo laikotarpiui. |
| Apibrėžimai | | | |
| Apdraustas asmuo | | | |
| 3.1. | | | Bet kuris fizinis asmuo, kuris buvo, yra ar taps: |
|  | | | **Draudėjo** **Valstybės tarnautoju**, einančiu pareigas valstybės tarnyboje; |
|  | | | **Draudėjo** darbuotoju, dirbančiu pagal darbo sutartį. |
| 1. **Draudimo apimtis** | | | |
| 4.1. | | | **Draudžiamojo įvykio** atveju **Draudikas** atlygina **Nuostolius** už **Apdraustą asmenį** dėl **Reikalavimo.** |
| 4.2. | | | **Reikalavimas** reiškia: |
| 4.2.1. | | | reikalavimą atlyginti žalą, kurį pateikia **Draudėjas Apdraustam asmeniui**; ar |
| 4.2.2. | | | reikalavimą atlyginti žalą, kurį pateikia tretieji asmenys **Apdraustam asmeniui**; ar |
| 4.2.3. | | | regresinį reikalavimą, kurį pateikia **Draudėjas** **Apdraustam asmeniui** dėl žalos, kurią atlyginoar turi atlyginti **Draudėjas**, kai **Apdraustas asmuo** pagal Lietuvos Respublikos teisės aktus yra arba gali būti atsakingas už **Nuostolius;** ar |
| 4.2.4. | | | sprendimą ne teismo tvarka išskaityti žalos atlyginimą iš **Valstybės tarnautojo** darbo užmokesčio (taip, kaip numatyta LR Valstybės tarnybos įstatyme, t.y. sprendimą asmens, kuris priima **Valstybės tarnautoją** į pareigas (o kai **Valstybės tarnautoją** į pareigas priima Vyriausybė – pagal ministro įsakymą)); ar |
| 4.2.5. | | | darbdavio sprendimą ne teismo tvarka išskaityti žalos atlyginimą iš **Draudėjo** darbuotojo darbo užmokesčio; ar |
| 4.2.6. | | | bet kokį administracinių bylų teisenos procesą, pradėtą prieš **Apdraustą asmenį**; ar |
| 4.2.7. | | | bet kokį civilinį teismo, arbitražo ar mediacijos procesą prieš **Apdraustą asmenį**; ar |
| 4.2.8. | | | bet kokį administracinio teisės pažeidimo procesą, inicijuotą prieš **Apdraustą asmenį**; ar |
| 4.2.9. | | | bet kokį baudžiamąjį procesą, inicijuotą prieš **Apdraustą asmenį**; ar |
| 4.2.10. | | | bet kokį **Oficialų tyrimą**. |
| 4.3. | | | Draudimo apsauga negaliojabet kokiems **Draudėjo** regresiniams **Reikalavimams** atlyginti žalą, pateiktiems **Apdraustam asmeniui** ir susijusiems su **Neteisėtais veiksmais** dėl darbo santykių ir / ar valstybės tarnybos santykių.Ši išimtis taikoma **Nuostoliams**, kuriuos **Apdraustas asmuo** privalo atlyginti pagal 4.2.3, 4.2.4, 4.2.5 punktus**.**  Du ar daugiau **Reikalavimų**, kylančių iš vieno **Neteisėto veiksmo** ar eilės susijusių **Neteisėtų veiksmų**, bus laikomi vienu **Reikalavimu.** Šis vienas **Reikalavimas** bus laikomas pirmą kartą pateiktas tada, kada bus pateiktas pirmas **Reikalavimas.** |
| Draudžiamasis įvykis | | | |
| 5.1. | | | **Draudžiamasis įvykis** yra **Reikalavimo** pateikimas, kai tenkinamos visos šios sąlygos: |
|  | | | **Reikalavimas** pareikštas ir **Draudikui** apie jį pranešta draudimo sutarties galiojimo laikotarpiu ar per **Išplėstinį terminą;** |
|  | | | **Reikalavimas** pareikštas dėl **Neteisėtų veiksmų**, atliktų draudimo sutarties galiojimo laikotarpiu ar per **Retroaktyvų draudimo sutarties galiojimo laikotarpį;** |
|  | | | **Reikalavimas** pareikštas draudimo apsaugos galiojimo teritorijoje. |
|  | | | **Reikalavimas** pareikštas dėl **Neteisėtų veiksmų**, einant pareigas valstybės tarnyboje ar vykdant kitas darbo funkcijas darbo metu. |
| 5.2. | | | Jei draudimo sutarties galiojimo laikotarpiu ir / ar per **Išplėstinį terminą** pranešama apie aplinkybę, dėl kurios pagrįstai gali kilti **Reikalavimo** atsiradimo rizika, bet koks vėlesnis iš tokios aplinkybės kylantis **Reikalavimas** yra laikomas kilusiu draudimo sutarties galiojimo laikotarpio metu. |
| 1. **Išplėstinis terminas** | | | |
| 6.1. | | | Išplėstinis terminas: 60 dienų po draudimo sutarties galiojimo laikotarpio pabaigos, jeigu draudimo sutartis nebus pratęsta ar pakeista kita valstybės tarnautojų atsakomybės draudimo sutartimi, kurioje numatyta lygiavertė draudimo apsauga, lyginant su sudaryta draudimo sutartimi. |
| 6.2. | | | Išplėstinis terminas **Nebeinantiems pareigų valstybės tarnautojams**: jeigu draudimo sutartis nebus pratęsta ar pakeista kita valstybės tarnautojų atsakomybės draudimo sutartimi, kuriame numatyta lygiavertė draudimo apsauga, lyginant su sudaryta sutartimi, **Nebeinančio pareigų valstybės tarnautojo naudai**, sudarytoje draudimo sutartyje numatyta draudimo apsauga be papildomos draudimo įmokos galios **Nuostoliams**, kylantiems dėl **Reikalavimo**, pateikto per 5 metus nuo sutarties nepratęsimo dienos ir kylančio dėl **Neteisėtų veiksmų**, kurie buvo padaryti per draudimo sutarties galiojimo laikotarpį ir / ar **Retroaktyvų draudimo sutarties galiojimo laikotarpį** (jei ji taikomas). |
| 1. **Draudimo sutarčiai taikoma teisė** | | | |
| 7.1. | | | Lietuvos Respublikos. |
| 1. **Draudimo apsaugos galiojimo teritorija** | | | |
| 8.1. | | | Lietuvos Respublika. |
| 1. **Retroaktyvus draudimo sutarties galiojimo laikotarpis** | | | |
| 9.1. | | | Nuo 2020-01-03. |
| 1. **Ankstesnių teisinių procesų ir nebaigtų nagrinėti bylų data** | | | |
| 10.1. | | | Nuo 2020-01-03. |
| Kiti apibrėžimai ir papildomos sąlygos | | | |
| Valstybės tarnautojas | | | |
| 11.1. | | | **Valstybės tarnautojas** - asmuo, einantis pareigas valstybės ar savivaldybės institucijoje ar įstaigoje ir atliekantis viešojo administravimo funkcijas arba užtikrinantis diplomatinės tarnybos institucijų ar prekybos atstovybių užsienyje funkcionavimą, arba padedantis valstybės ar vietos valdžią įgyvendinantiems asmenims atlikti jiems nustatytas funkcijas, išskyrus vidaus administravimo funkcijas, kaip jos apibrėžtos LR Viešojo administravimo įstatyme. |
| **Nuostoliai** | | | |
| 11.2. | | | **Nuostoliai** reiškia:: |
| 11.2.1. | | | sumas, kurias **Apdraustas asmuo** dėl **Reikalavimo** privalo sumokėti kaip žalos atlyginimą, įskaitant: 1) sumas, paskirtas kompetentingo teismo ar ikiteisminio nagrinėjimo institucijos; 2) sumas, kurias **Apdraustas asmuo** privalo sumokėti pagal taikos sutartį ir / pagal pasiektus taikius susitarimus; 3) žalos atlyginimo sumas, kurias **Valstybės tarnautojas** sutinka atlyginti savo noru; 4) ne teismo tvarka iš **Valstybės tarnautojo** darbo užmokesčio išskaičiuotinas žalos atlyginimo sumas pagal sprendimą asmens, kuris priima **Valstybės tarnautoją** į pareigas (o kai **Valstybės tarnautoją** į pareigas priima Vyriausybė – pagal ministro įsakymą); 5) pagal darbdavio sprendimą ne teismo tvarka iš **Draudėjo** darbuotojo darbo užmokesčio išskaičiuotinas žalos atlyginimo sumas; ir / ar |
| 11.2.2. | | | **Gynybos išlaidas;** ir / ar |
| 11.2.3. | | | **Teisinio atstovavimo išlaidas;** ir / ar |
| 11.2.4. | | | **Nuostolio sumažinimo išlaidas;** ir / ar |
| 11.2.5. | | | **Neatidėliotinas išlaidas;** ir / ar |
| 11.2.6. | | | **Reputacijos atstatymo išlaidas;** ir / ar |
| 11.2.7. | | | priteistas sumokėti palūkanas, susikaupusias iki sprendimo priėmimo ir po sprendimo priėmimo; ir / ar |
| 11.2.8. | | | administracines baudas ir / ar pinigines nuobaudas, valstybės institucijų / teismo paskirtas **Apdraustiems asmenims**; ir / ar |
| 11.2.9. | | | kitas baudas ir / ar pinigines nuobaudas, jeigu jos valstybės institucijų / teismo paskirtos **Draudėjui** ir **Draudėjas** jas atlygino, bet po to regresuoja į **Apdraustus asmenis**; ir / ar |
| 11.2.10. | | | **Asmenines Apdrausto asmens išlaidas.** |
| 11.3. | | | **Nuostoliai** neapima:  - baudžiamąja tvarka paskirtų baudų ir/arba nuobaudų;  - jokių baudų ir / arba nuobaudų, paskirtų **Apdraustam** **asmeniui** už Kelių eismo taisyklių pažeidimus;  - mokesčių ar mokesčių lengvatų tačiau su sąlyga, kad ši išimtis nebus taikoma nuostoliams, susijusiems su administracinėmis baudomis, valstybės institucijų / teismo paskirtomis **Apdraustam asmeniui;**  - rizikų, kurios pagal Lietuvos Respublikos įstatymus yra nedraudžiamos;  - restitucinių mokėjimų, įskaitant grąžinimą sumokėtų pinigų, kuriuos gavo neturėdami tam teisės: (i) **Apdraustas asmuo**; ar (ii) juridinis asmuo, kuriame **Apdraustas asmuo** turi interesą; ar (iii) **Draudėjas**. |
| **Gynybos išlaidos** | | | |
| 11.4. | | | Būtini ir pagrįsti bei su **Draudiku** iš anksto suderinti teisiniai ar kiti susiję profesiniai mokėjimai, honorarai (išskyrus bet kokį užmokestį **Draudėjui** ir / ar **Apdraustam asmeniui**) dėl **Reikalavimo** (išskyrus **Oficialų tyrimą**). **Gynybos išlaidos** taip pat apima pagrįstus bei su Draudiku iš anksto suderintus mokėjimus ir sąnaudas, susijusius su **Reikalavimo** nagrinėjimu kompetentingoje ikiteisminio nagrinėjimo institucijoje ar kompetentingame teisme nepriklausomai nuo teismo proceso ar ikiteisminio nagrinėjimo procedūrų baigties ar **Reikalavimo** tenkinimo.  **Gynybos išlaid**os taip pat apims lygtinio paleidimo užstatą ar panašią garantiją. |
| **Teisinio atstovavimo išlaidos** | | | |
| 11.5. | | | Pagrįsti ir būtini bei su Draudiku iš anksto suderinti teisiniai ir kiti susiję profesiniai mokėjimai, honorarai (išskyrus bet kokį užmokestį **Draudėjui** ir / ar **Apdraustam asmeniui**), kuriuos **Apdraustas asmuo** patiria jį atstovaujant **Oficialaus tyrimo** metu. **Teisinio atstovavimo išlaidos** taip pat apima pagrįstus bei su Draudiku iš anksto suderintus ir Draudiko patvirtintus mokėjimus ir sąnaudas, susijusius su **Oficialaus tyrimo** nagrinėjimu kompetentingoje ikiteisminio nagrinėjimo institucijoje ar kompetentingame teisme nepriklausomai nuo teismo proceso ar ikiteisminio nagrinėjimo procedūrų baigties ar **Oficialaus tyrimo** baigties. |
| **Nuostolio sumažinimo išlaidos** | | | |
| 11.6. | | | Pagrįsti profesiniai mokėjimai, honorarai ir išlaidos, kurios buvo patirtos su **Draudiko** išankstiniu raštišku sutikimu, įsitikinus, kad šios sąnaudos sušvelnins ar sumažins **Reikalavimo**, dėl kurio galiotų draudimo apsauga pagal šią draudimo sutartį, tikimybę. |
| **Neatidėliotinos išlaidos** | | | |
| 11.7. | | | **Gynybos išlaidos** ar **Teisinio atstovavimo išlaidos**, kuriossusijusios su bet kokiu **Reikalavimu** ir kurias retrospektyviai patvirtina **Draudikas,** jeigu pagrįstai negalima gauti **Draudiko** raštiško sutikimo prieš jas patiriant. |
| **Reputacijos atstatymo išlaidos** | | | |
| 11.8. | | | Viešųjų ryšių išlaidos, patirtos gavus Draudiko išankstinį sutikimą, skirtos sumažinti bet kokią **Apdrausto asmens** reputacijai padarytą žalą ryšium su **Reikalavimu**. |
| **Neteisėti veiksmai** | | | |
| 11.9. | | | **Neteisėti veiksmai** reiškia bet kokią faktinę, tariamą ar galimą: klaidą, klaidinantį pareiškimą, veikimą, neveikimą, neatsargumą (įskaitant didelį neatsargumą), pareigos pažeidimą (numatytą teisės aktais ar kitaip reglamentuotą), pažeidus sutartį, piktnaudžiavimą pasitikėjimu, konfidencialumo pažeidimą, įgaliojimų viršijimą, bandant ar tariamai atlikus šiuos veiksmus **Apdraustų asmenų** vardu, jiems veikiant kaip **Apdraustiems asmenims** ar dėl kitos priežasties reikalavimą pareiškus **Apdraustiems asmenims** jiems einant **Apdraustų asmenų** pareigas, įskaitant įtarimus dėl pasinaudojimu ne vieša informacija, kurią **Apdrausti asmenys** įgijo einant savo pareigas. **Neteisėto veiksmo** sąvoka taip pat apima **Neteisėtą veiksmą dėl darbo santykių ir / ar valstybės tarnybos santykių**. |
| 11.10. | | | **Neteisėtas veiksmas** dėl darbo santykių ir / ar valstybės tarnybos santykių – įskaitant, bet neapsiribojant, tai yra:   * neteisėtas ar neteisingas atleidimas iš pareigų, atleidimas iš darbo ir / ar valstybės tarnybos, nušalinimas nuo pareigų ar darbo ir / ar valstybės tarnybos santykių nutraukimas; * neteisėtai ar neteisingai paskirta tarnybine nuobauda; * su darbo santykiais ir / ar valstybės tarnybos santykiais susijęs šmeižtas, įžeidimas, pažeminimas, garbės ir orumo žeminimas, emocinės kančios sukėlimas, asmens privatumo pažeidimas; * karjeros galimybių atėmimas, nesuteikimas; * neteisėtas ar neteisingas pažeminimas pareigose; * neįdarbinimas; * nepateikimas tikslių, teisingų darbo rekomendacijų; * nesuteikimas darbo vietos, nesuteikimas ar sumažinimas darbo krūvio; * aplaidus, atsainus darbuotojo ir / ar valstybės tarnautojo veiklos įvertinimas; * bet koks seksualinis priekabiavimas, priekabiavimas rasės, neįgalumo pagrindu; * neteisėta ar neteisinga su darbo santykiais ir / ar valstybės tarnybos santykiais susijusi diskriminacija (įskaitant, bet neapsiribojant diskriminacija dėl amžiaus, lyties, rasės, odos spalvos, tautinės kilmės, religijos, seksualinės orientacijos, nėštumo ar neįgalumo); * netinkama darbuotojų ir / ar valstybės tarnautojų politika ir procedūros; * fizinės ir psichologinės prievartos prieš darbuotoją ir / ar valstybės tarnautoją remiantis tuo, kad toks darbuotojas ir / ar valstybės tarnautojas naudojasi ar mėgina naudotis savo teisėmis pagal įstatymą; * pažeidimas asmens civilinio pobūdžio teisių, susijusių su bet kuriuo iš aukščiau išvardintų punktų.   Draudimo apsauga netaikoma **Nuostoliams** dėl **Reikalavimų**, apibrėžtų 4.2.3, 4.2.4, 4.2.5 punktuose. |
| **Oficialus tyrimas** | | | |
| 11.11. | | | **Draudėjo** veiklos išorinis oficialus tyrimas ar nagrinėjimas, kurį atlieka kompetentingos valstybės ar vietos valdžios institucijų ar įstaigų įgalioti organai (pareigūnai) ir kuris pradėtas įstatymų nustatyta tvarka pateikus **Apdraustam asmeniui** rašytinį kvietimą dalyvauti susirinkime, posėdyje ar apklausoje, traukiant **Apdraustą asmenį** administracinėn, baudžiamojon atsakomybėn, paaiškėjus civilinės atsakomybės taikymo klausimams ar kitais Lietuvos Respublikos įstatymų numatytais atvejais, kai teisės aktų nustatyta tvarka atsakomybėn traukiami už tai atsakingi **Apdrausti asmenys.** |
| **Nebeinantis pareigų** **valstybės tarnautojas** | | | |
| 11.12. | | | **Nebeinantis pareigų valstybės tarnautojas** – tai **Valstybės tarnautojas**, kuris prieš pasibaigiant draudimo sutarties galiojimo laikotarpiui nustojo eiti tokias pareigas LR Valstybės tarnybos įstatymo 35 straipsnio 1 dalies 1, 2, 4, 5, 6, 7, 10, 13, 14 punktuose numatytais atvejais, bei LR Valstybės tarnybos įstatymo 35 straipsnio 1 dalies 15 punkte numatytu atveju (išskyrus atvejus, kai specialiosios teisės praradimas siejamas su baudžiamąja atsakomybe), o taip pat tais atvejais, kai pasibaigia jo paskyrimo į pareigas terminas. |
| **Asmeninės Apdrausto asmens išlaidos** | | | |
| 11.13. | | | **Asmeninės Apdrausto asmens išlaidos** reiškia mokestį už toliau nurodytas paslaugas, jei yra priimtas sprendimas dėl laikinųjų apsaugos priemonių taikymo dėl **Apdrausto asmens** nuosavybės teisių į nekilnojamąjį ar asmeninį turtą konfiskavimą, kontrolę, sulaikymą ar įšaldymą arba **Apdrausto asmens** nekilnojamojo ar asmeninio turto įkeitimo sukūrimą draudimo sutarties galiojimo laikotarpiu:   * už mokslą; * už gyvenamąjį būstą; * už komunalines paslaugas; * už asmeninius draudimus.   Tokios išlaidos bus apmokamos tik tuomet:   * jei jos patirtos dėl **Reikalavimo** ar **Oficialaus tyrimo**, kuris pirmą kartą pateikiamas ar inicijuojamas draudimo sutarties galiojimo laikotarpiu; ir * jei tam tikslui nepakanka neareštuotos sumos, kurios atžvilgiu netaikomas teismo sprendimas, lėšų; * jei teismas netenkino Apdrausto asmens prašymo dėl lėšų sumos, kuriai netaikomas teismo sprendimas, padidinimo.   Šios išlaidos bus apmokamos tik už 6 mėnesių laikotarpį, neviršijant 2.3 punkte nurodytos draudimo sumos. |
| 1. **Nedraudžiamieji įvykiai** | | | |
| **Elgesys** | | | |
| 12.1. | | | **Draudikas** neatlygins **Nuostolių**, kuriuos lėmė nesąžiningumas (asmeninė nauda), kuris buvo patirtas **Apdrausto asmens** ar jo vardu, kylantis iš ar priskirtinas:   * tyčiniams nesąžiningiems ar tyčiniams apgaulingiems veiksmams ar neveikimui; * sąmoningai gautu neteisėtu pelnu ar finansine nauda (arba tokiu pelnu ar nauda, kurią gavo įmonė, kurioje jis turi finansinių interesų).   Su sąlyga, kad ši išimtis bus taikoma tik tuomet, jeigu tai bus nustatyta galutiniu, neapskundžiamu teismo sprendimu ar kita galutine neapskundžiama nutartimi, ar raštišku tokio **Apdrausto asmens** prisipažinimu, kad atitinkamas elgesys iš tiesų įvyko.  Nesant galutinio, neapskundžiamo teismo sprendimo ar nesant kitos galutinės neapskundžiamos nutarties, **Draudikas** avansu apmokės **Gynybos išlaidas** tokiam **Apdraustam asmeniui.** Esant galutiniam, neapskundžiamam teismo sprendimui ar kitai galutinei neapskundžiamai nutarčiai, toks **Apdraustas asmuo** privalės grąžinti bet kokius avansinius mokėjimus. |
| **Ankstesni Reikalavimai** | | | |
| 12.1.1. | | | **Reikalavimai,** kylantys iš bet kokių oficialių tyrimų, teisminių ar bet kokių kitų reguliavimo procesų **Draudėjo** atžvilgiu, pradėtų iki **Ankstesnių teisinių procesų ir nebaigtų nagrinėti bylų datos**, nurodytos 10.1 punkte; ar |
| 12.1.2. | | | **Reikalavimai,** kylantys iš bet kokių iki draudimo sutarties įsigaliojimo dienos pradėtų oficialių tyrimų, teisminių ar bet kokių kitų reguliavimo procesų **Apdraustojo asmens** atžvilgiu; ar |
| 12.1.3. | | | **Reikalavimai,** kylantys iš baigtų iki draudimo sutarties įsigaliojimo dienos galutiniu įsiteisėjusiu teismo sprendimu teisminių procesų **Draudėjo** atžvilgiu bylose dėl žalos atlyginimo, kuriuose atsakovu yra **Draudėjas**; ar |
| 12.1.4. | | | Bet kokios aplinkybės dėl **Reikalavimų** ar **Neteisėtų veiksmų,** apie kuriuos buvo pranešta pagal bet kokią kitą draudimo sutartį, galiojančią ar pasibaigusią prieš ar šios draudimo sutarties įsigaliojimo dieną. |
| **Žala aplinkai** | | | |
| 12.2. | | | **Draudikas** neatlygins **Nuostolių,** susijusių su bet kokiu **Reikalavimu,** inicijuotu dėl **žalos aplinkai.**  **Žala aplinkai** reiškia aplinkos taršą arba kitokią žalą aplinkai, tokią kaip teršalų išsiveržimas, išplitimas ar kitoks išleidimas, arba nurodymus išbandyti, patikrinti, surinkti, padaryti nekenksmingus, išvalyti arba kitaip neutralizuoti teršalus. Be kita ko, teršalai reiškia visas kietas, skystas, dujines, termiškai dirginančias arba teršiančias medžiagas, tokias kaip dūmai, garai, suodžiai, rūgštys, šarmai, cheminės medžiagos ir atliekos (įskaitant perdirbti arba pakartotinai naudoti skirtas medžiagas). |
| **Žala turtui** | | | |
| 12.3. | | | **Draudikas** neatlygins **Nuostolių,** susijusių su bet kokiu **Reikalavimu,** inicijuotu dėl žalos turtui,kuris priklauso **Draudėjui** ar kuriuo naudojasi **Draudėjas** ir / ar turtui, už kurį **Apdraustas asmuo** yra materialiai atsakingas. |
| **Žala sveikatai, gyvybei** | | | |
| 12.4. | | | **Draudikas** neatlygins **Nuostolių,** susijusių su bet kokiu **Reikalavimu**, inicijuotu dėl žalos **Draudėjo** darbuotojų ir /ar **Valstybės tarnautojų** sveikatai, gyvybei. Ši išimtis netaikoma **Gynybos išlaidoms** ir / ar **Teisinio atstovavimo išlaidoms**. |
| **Piniginės dovanos, išmokos ar kita** | | | |
| 12.5. | | | Bet koks **Reikalavimas**, paremtas, kylantis ar kuriuo nors būdu priskirtinas prie: |
| 12.5.1 | | | apmokėjimų, komisinių, piniginių dovanų, išmokų ar bet kokių kitų privilegijų, skirtų ar suteiktų pilnu ar daliniu etatu dirbantiems šalies ir užsienio vyriausybinių institucijų ar ginkluotųjų tarnybų pareigūnams, agentams, atstovams, darbuotojams ar jų šeimų nariams, ar bet kuriai įstaigai, su kuria jie yra susiję; ar |
| 12.5.2. | | | apmokėjimų, komisinių, piniginių dovanų, išmokų ar bet kokių kitų privilegijų, skirtų ar suteiktų pilnu ar daliniu etatu dirbantiems pareigūnams, direktoriams, partneriams, atstovams, pagrindiniams akcininkams, savininkams, darbuotojams ar **Draudėjo** klientų filialams (prasme, kuria ši sąvoka apibrėžta Lietuvos Respublikos teisės aktuose, į tai įtraukiant direktorius, agentus, savininkus, partnerius, atstovus, pagrindinius akcininkus ar darbuotojus), bet kuriems jų šeimos nariams ar bet kuriai įstaigai, asmeniui, su kuriuo jie yra susiję; ar |
| 12.5.3. | | | įnašų, skirtų vietos ar užsienio politinėms kampanijoms. |
| **Duomenų apsaugos pažeidimai** | | | |
| 12.6. | | **Draudikas** neatlygins **Nuostolių** dėl bet kokio **Reikalavimo**, paremto, kylančio ar kuriuo nors kitu būdu tiesiogiai ir/ar netiesiogiai susijusio su Bendrojo duomenų apsaugos reglamento (BDAR) pažeidimais. | |
| **Kibernetinė rizika** | | | |
| 12.7. | | **Draudikas** neatlygins **Nuostolių** dėl bet kokio **Reikalavimo**, paremto, kylančio ar kuriuo nors kitu būdu tiesiogiai ir/ar netiesiogiai susijusio su **Kibernetinėmis rizikomis** ir/ar incidentais, ir panašiais elektroninės erdvės įvykiais.  **Kibernetinė rizika** – tai sąmoninga, su piktavališkais kompiuteriniais veiksmais ar kenkėjiška kompiuterine programine įranga susijusi ataka į draudėjui priklausančias kompiuterines sistemas, vykdoma pavienių asmenų arba organizacijų, kurių tikslas – pavogti, sunaikinti, sugadinti duomenis arba pažeisti ir / arba sunaikinti kompiuterines sistemas, apriboti sistemų prieigas, sistemų darbą ir pan. **Kibernetine rizika** taip pat laikomi atvejai, kai tretieji asmenys, naudodamiesi kompiuterinėmis sistemomis ar kitomis nuotolinėmis ryšio priemonėmis (pvz., telefonu, el. paštu, trumposiomis žinutėmis, pokalbių programėlėmis, socialinių tinklų paskyromis ar kt.), apgaulės būdu įtikina ar kitaip įkalba **Apdraustą asmenį** ar jo įgaliotą asmenį atlikti tam tikrus veiksmus, sukeliančius žalą – įskaitant, bet neapsiribojant, inicijuoti arba patvirtinti pinigines operacijas, paspausti per nuorodą atsiųstą mokėjimo ar tapatybės patvirtinimo mygtuką, įvesti prisijungimo duomenis į netikras svetaines (angl. *phishing*), pateikti konfidencialią ar su mokėjimais susijusią informaciją, įdiegti kenkėjišką programinę įrangą, paspausti paveikslėlius ar failus, sukeliančius sistemų pažeidimus ar duomenų nutekėjimą, ar kitais būdais sudaryti sąlygas žalai atsirasti. | |
| **Epidemija ar pandemija** | | | |
| 12.8. | | Epidemija ar pandemija (įskaitant, bet neapsiribojant COVID-19): **Draudikas** neatlygins **Nuostolių** dėl bet kokio **Reikalavimo**, paremto, kylančio ar kuriuo nors kitu būdu tiesiogiai ir/ar netiesiogiai susijusio su epidemija ar pandemija (įskaitant bet neapsiribojant COVID-19). | |
| **Karas** | | | |
| 12.9. | | **Draudikas** neatlygins **Nuostolių**, kuriuos tiesiogiai ar netiesiogiai lėmė ar kurie kilo dėl karo, invazijos, užsienio priešo veiksmų, terorizmo, karo veiksmų ar karinių operacijų (nesvarbu, karas paskelbtas ar ne), pilietinio karo, maišto, revoliucijos, sukilimo, karinės ar jėga užgrobtos valdžios veiksmų, turto konfiskavimo, nacionalizavimo, rekvizavimo, jo sugadinimo ar sunaikinimo, kurį įvykdė bet kokia vyriausybinė, visuomenės ar vietos valdžios institucija, ar kuris buvo įvykdytas šios institucijos duotu nurodymu. | |
| **Sankcijos** | | | |
| 12.10. | **Draudikas** neteiks draudimo apsaugos ir **Draudikas** neturės prievolės atlyginti **Nuostolius** dėl **Reikalavimo** ar teikti bet kokią kitą naudą, jei toks **Nuostolių** dėl **Reikalavimo** atlyginimas ar bet kokios kitos naudos suteikimas reikštų tai, kad **Draudikas** pažeis bet kokias sankcijas, draudimus arba apribojimus pagal Jungtinių Tautų rezoliucijas arba prekybos ar ekonomines sankcijas, Europos Sąjungos, Jungtinės Karalystės ar Jungtinių Amerikos Valstijų teisės aktų ar reglamentų nuostatas. | | |
| 1. **Kitos sąlygos** | | | |
| **Draudimo taisyklių taikymas** | | | |
| 13.1. | | | Esant prieštaravimams tarp šios techninės specifikacijos ir **Draudiko** Bendrosios civilinės atsakomybės draudimo taisyklių, vadovaujamasi šiomis techninės specifikacijos sąlygomis. Neaptartos taisyklių nuostatos, darančios įtaką esminėms šalių teisėms ir pareigoms, galioja su sąlyga, kad nekeičia draudimo sutarties nuostatų, nes priešingu atveju jos laikomos negaliojančiomis. |
| **Nuostolio atlyginimo ir išmokos mokėjimo tvarka** | | | |
| 13.2. | | | Draudimo išmoka išmokama per terminą, numatytą Lietuvos Respublikos teisės aktuose, išskyrus **Gynybos išlaidas**, **Teisinio atstovavimo išlaidas**, **Nuostolio sumažinimo išlaidas**, **Neatidėliotinas išlaidas**, **Asmenines Apdrausto asmens išlaidas**, kurias **Draudikas** įsipareigoja atlyginti per 7 darbo dienas nuo to momento, kai buvo pateikti patirtas išlaidas pagrindžiantys dokumentai, jei tokios išlaidos buvo iš anksto suderintos su **Draudiku. Neatidėliotinų išlaidų** atveju, pagrįstai negalint gauti **Draudiko** raštiško sutikimo prieš jas patiriant, išankstinis suderinimas su **Draudiku** nėra būtinas.  Išmokėtinos draudimo išmokos suma negali viršyti draudiko atsakomybės limitų bei bendros draudimo sutarties draudimo sumos. |
| **Draudimo sutarties galiojimas virš kitų galiojančių draudimų** | | | |
| 13.3. | | | Draudimo sutartis bus taikoma papildomai virš bet kurio kito galiojančio draudimo, kuriuo **Apdraustas asmuo** gali naudotis. Draudimo sutartis taip pat bus taikoma papildomai virš bet kurio kito galimo nuostolių atlyginimo, kuriuo gali naudotis **Apdraustas asmuo**. |
| **Draudėjo ir / ar Apdrausto asmens teisės ir pareigos** | | | |
| 13.4. | | | **Draudėjas** privalo pateikti **Draudikui** teisingus duomenis, tiksliai ir aiškiai atsakyti į Draudiko klausimus (raštu), susijusius su draudimo rizika, būtinus draudimo rizikos laipsnio nustatymui. |
| 13.5. | | | **Draudėjas** ir / ar **Apdraustas asmuo** privalo:   * per 5 darbo dienas raštu informuoti Draudiką apie kiekvieną aplinkybę ir / arba **Reikalavimą** ar **Oficialų tyrimą**, kuris gali būti pripažintas draudžiamuoju įvykiu, išskyrus tuos atvejus, kai jis negalėjo žinoti apie tokią aplinkybę ir / arba **Reikalavimą** ar **Oficialų tyrimą**, ar buvo sutarta su Draudiku kitaip; * atsižvelgdamas į Draudiko nurodymus, pagal galimybes stengtis, kad būtų užkirstas kelias žalai arba ji būtų sumažinta ir daryti viską, kas padėtų išaiškinti įvykio priežastis ir aplinkybes; * suderinti su Draudiku tolimesnius veiksmus **Reikalavimo** ar **Oficialaus tyrimo** nagrinėjimui ir sureguliavimui; * jei bus iškelta byla teisme, Draudikui pageidaujant, **Draudėjas** ir / ar **Apdraustas asmuo** gali perleisti jam bylos dėl tokio ieškinio vedimą, suteikti įgaliojimus Draudiko paskirtam ar nurodytam advokatui (atstovui) ir pateikti jam ar Draudikui visus reikalingus paaiškinimus; * išskyrus atvejį, numatytą Išplėtime dėl **Neatidėliotinų išlaidų**, **Draudėjas** ir / ar **Apdraustas asmuo** įsipareigoja nepatirti **Gynybos išlaidų** ar **Teisinio atstovavimo išlaidų**, neprisiimti atsakomybės, neatsisakyti jokios išieškojimo teisės ar nagrinėti bet kokį **Reikalavimą** be išankstinio raštiško **Draudiko** sutikimo, kuris nebus nepagrįstai vilkinamas.   Tuo atveju, jei **Draudėjas** ir / ar **Apdraustas asmuo** nevykdo aukščiau numatytų pareigų, **Draudikas** turi teisę atsisakyti mokėti draudimo išmoką arba ją sumažinti. |

1. **ATSAKOMYBĖS DĖL DARBO IR / AR VALSTYBĖS TARNYBOS SANTYKIŲ DRAUDIMAS**

|  |  |  |
| --- | --- | --- |
| **ATSAKOMYBĖS DĖL DARBO IR / AR VALSTYBĖS TARNYBOS SANTYKIŲ DRAUDIMAS** | | |
| 1. **Bendra informacija** | | |
|  | **Draudėjas:** Valstybinė ligonių kasa prie Sveikatos apsaugos ministerijos, juridinio asmens kodas 191351679, buveinės adresas Europos a. 1, LT-09308 Vilnius. | |
|  | Draudimo bendrovė (toliau tekste - **Draudikas**), sudariusi su **Draudėju** draudimo sutartį pagal techninės specifikacijos sąlygas. | |
|  | Draudimo apsaugos galiojimo laikotarpis 12 mėnesių | |
| 1. **Draudimo apsaugos išplėtimai ir jiems taikomi draudimo sumos apribojimai** | | |
|  | **Gynybos išlaidos:** bendros draudimo sumos ribose. | |
|  | **Nuostolio sumažinimo išlaidos:** 20 % nuo bendros draudimo sumos vienam draudžiamajam įvykiui ir visam draudimo sutarties galiojimo laikotarpiui. | |
|  | **Neatidėliotinos išlaidos:** 20 % nuo bendros draudimo sumos vienam draudžiamajam įvykiui ir visam draudimo sutarties galiojimo laikotarpiui. | |
| Apibrėžimai | | |
|  | **Apdraustasis** yra **Draudėjas.** | |
| 1. **Draudimo apimtis** | | |
|  | **Draudikas** įsipareigoja atlyginti **Nuostolius,** kuriuos **Apdraustasis** pagal teisės aktus privalo atlyginti dėl **Neteisėtų veiksmų**, kuriems taikoma draudimo apsauga, bet tik dėl **Reikalavimų,** susijusių su darbo santykiais ir / ar dėl **Reikalavimų**, susijusių su valstybės tarnybos santykiais. | |
| Draudžiamasis įvykis | | |
|  | **Draudžiamasis įvykis** yra **Reikalavimo** pateikimas, kai tenkinamos visos šios sąlygos: | |
|  | **Reikalavimas** pareikštas ir Draudikui apie jį pranešta draudimo sutarties galiojimo laikotarpiu ar per **Išplėstinį terminą;** | |
|  | **Reikalavimas** pareikštas dėl **Neteisėtų veiksmų**, atliktų draudimo sutarties galiojimo laikotarpiu ar **Retroaktyviu draudimo sutarties galiojimo laikotarpiu**; | |
|  | **Reikalavimas** pareikštas draudimo apsaugos galiojimo teritorijoje. | |
|  | Jei draudimo sutarties galiojimo laikotarpiu ir / ar per **Išplėstinį terminą** pranešama apie aplinkybę, dėl kurios pagrįstai gali kilti **Reikalavimo** atsiradimo rizika, bet koks vėlesnis iš tokios aplinkybės kylantis **Reikalavimas** yra laikomas kilusiu draudimo sutarties galiojimo laikotarpio metu. | |
| 1. **Išplėstinis terminas** | | |
|  | Išplėstinis terminas: 60 dienų po draudimo sutarties galiojimo laikotarpio pabaigos, jeigu draudimo sutartis nebus pratęsta ar pakeista kita valstybės tarnautojų atsakomybės draudimo sutartimi, kurioje numatyta lygiavertė draudimo apsauga, lyginant su sudaryta draudimo sutartimi. | |
| 1. **Draudimo sutarčiai taikoma teisė** | | |
|  | Lietuvos Respublikos. | |
| 1. **Draudimo apsaugos galiojimo teritorija** | | |
|  | Lietuvos Respublika. | |
| 1. **Retroaktyvus draudimo sutarties galiojimo laikotarpis** | | |
|  | Nuo 2023-01-03 | |
| Kiti apibrėžimai ir papildomos sąlygos | | |
| Valstybės tarnautojas | | |
|  | **Valstybės tarnautojas** - asmuo, einantis pareigas valstybės ar savivaldybės institucijoje ar įstaigoje ir atliekantis viešojo administravimo funkcijas arba užtikrinantis diplomatinės tarnybos institucijų ar prekybos atstovybių užsienyje funkcionavimą, arba padedantis valstybės ar vietos valdžią įgyvendinantiems asmenims atlikti jiems nustatytas funkcijas, išskyrus vidaus administravimo funkcijas, kaip jos apibrėžtos LR Viešojo administravimo įstatyme. | |
| **Reikalavimas** | | |
|  | **Reikalavimas** reiškia:  - reikalavimą, susijusį su **Neteisėtais veiksmais** dėl darbo santykių ir / ar valstybės tarnybos santykių ir pareikštą **Apdraustajam**; ar  - bet kokį **Oficialų tyrimą**, pradėtą prieš **Apdraustąjį** dėl darbo santykių ir / ar valstybės tarnybos santykių.  Du ar daugiau **Reikalavimų**, kylančių iš vieno **Neteisėto veiksmo** ar eilės susijusių **Neteisėtų veiksmų**, bus laikomi vienu **Reikalavimu.** Šis vienas **Reikalavimas** bus laikomas pirmą kartą pateiktas tada, kada bus pateiktas pirmas **Reikalavimas.** | |
| **Nuostoliai** | | |
|  | **Nuostoliai** reiškia: | |
| 10.3.1. | **Gynybos išlaidas**; ir / ar | |
| 10.3.2. | **Teisinio atstovavimo išlaidas**; ir / ar | |
| 10.3.3. | **Nuostolio sumažinimo išlaidas;** ir / ar | |
| 10.3.4. | **Neatidėliotinas išlaidas;** ir / ar | |
| 10.3.5. | **Reputacijos atstatymo išlaidas;** ir / ar | |
| 10.3.6. | sumas, kurias kompetentingas teismas ar ikiteisminio nagrinėjimo institucija priteisė sumokėti kaip nuostolius ir išlaidas dėl **Reikalavimo**, susijusio su **Neteisėtais veiksmais** dėl darbo santykių ir / ar valstybės tarnybos santykių ir pareikšto **Apdraustajam**; ir/ar | |
| 10.3.7. | sumas, kurias kompetentingas teismas ar ikiteisminio nagrinėjimo institucija priteisė sumokėti kaip kompensacines išmokas dėl **Neteisėtų veiksmų** dėl darbo santykių ir / ar valstybės tarnybos santykių pažeidimo (įskaitant, bet neapsiribojant dėl neteisėto atleidimo priteistą vidutinį darbo užmokestį (kartu su dėl to priskaičiuotais mokesčiais) už priverstinės pravaikštos laiką (bet ne daugiau kaip už 6 mėnesius), patirtą turtinę ir neturtinę žalą, priteistas kompensacijas); ir/ ar | |
| 10.3.8. | baudas ir / ar pinigines nuobaudas, paskirtas **Apdraustajam**; ir / ar | |
| 10.3.9. | bet kokias teismo sprendimu priteistas sumokėti procesines palūkanas, susikaupusias iki sprendimo priėmimo ir po sprendimo priėmimo; | |
| 10.3.10. | susitarimus, gavus Draudiko išankstinį raštišką sutikimą (kuris nebus nepagrįstai neduotas ir/ar uždelstas), dėl žalos atlyginimo mokėtinų sumų. | |
|  | **Nuostoliu** nelaikoma:  - **Apdraustojo** grąžintinų neteisėtai iš darbuotojo ir / ar valstybės tarnautojo darbo užmokesčio ar kitų darbuotojui ir / ar valstybės tarnautojui mokėtinų sumų išskaitytos piniginės sumos, neteisėtos išskaitos iš darbuotojo ir / ar valstybės tarnautojo darbo užmokesčio; ar  - Atlyginimas ar kitos įstatymų nustatytos išmokos darbuotojui ir / ar valstybės tarnautojui, įskaitant, bet neapsiribojant pareiga mokėti teisės aktų nustatytą minimalų mėnesinį atlygį (arba jam prilygintą darbo užmokestį pagal bet kurios kitos užsienio valstybės teisę), darbo užmokestį už kasmetines atostogas bei uždelsimą įstatymų nustatyta tvarka sumokėti darbuotojui ir / ar valstybės tarnautojui priklausantį darbo užmokestį už kasmetines atostogas, delspinigius už pavėluotą darbo užmokesčio ir kitų su darbo ar valstybės tarnybos santykiais susijusių išmokų mokėjimą; ar  - Darbuotojui ir / ar valstybės tarnautojui mokėtinos išeitinės išmokos (pagal įstatymą, kolektyvinę ar darbo sutartį) nutraukus darbo sutartį ar atleidus iš pareigų, išmokos (vidutinis darbo užmokestis) už uždelsimo atsiskaityti ne dėl darbuotojo ir / ar valstybės tarnautojo kaltės laiką (šiomis išmokomis nėra laikomos sumos, priteistinos darbuotojui ir / ar valstybės tarnautojui jo atleidimą iš darbo ir / ar valstybės tarnybos pripažinus neteisėtu); ar  - Bet kokie įsipareigojimai pagal bet kurios valstybės teisę mokėti darbuotojams ir / ar valstybės tarnautojams ligos ar neįgalumo išmokas, nedarbo išmokas ar kompensacijas, pensijų išmokas, socialinio draudimo išmokas, išmokas darbuotojo ir / ar valstybės tarnautojo sužalojimo ar mirties atveju, jeigu jis nebuvo apdraustas nelaimingų atsitikimų darbe ir profesinių ligų socialiniu draudimu; ar  - **Apdraustojo** patirti kiti kaštai, susiję su teisės aktų reikalavimų dėl darbdavio turtinių ir neturtinių įsipareigojimų vykdymo pažeidimais. | |
| **Gynybos išlaidos** | | |
|  | Būtini ir pagrįsti bei su **Draudiku** iš anksto suderinti teisiniai ar kiti susiję profesiniai mokėjimai, honorarai (išskyrus bet kokį užmokestį **Apdraustajam**) dėl **Reikalavimo** (išskyrus **Oficialų tyrimą**). **Gynybos išlaidos** taip pat apima pagrįstus bei su Draudiku iš anksto suderintus mokėjimus ir sąnaudas, susijusius su **Reikalavimo** nagrinėjimu kompetentingoje ikiteisminio nagrinėjimo institucijoje ar kompetentingame teisme nepriklausomai nuo teismo proceso ar ikiteisminio nagrinėjimo procedūrų baigties ar **Reikalavimo** tenkinimo. | |
| **Teisinio atstovavimo išlaidos** | | |
|  | Pagrįsti ir būtini bei su Draudiku iš anksto suderinti teisiniai ir kiti susiję profesiniai mokėjimai, honorarai (išskyrus bet kokį užmokestį **Apdraustajam**), kuriuos **Apdraustasis** patiria jį atstovaujant **Oficialaus tyrimo** metu. **Teisinio atstovavimo išlaidos** taip pat apima pagrįstus bei su Draudiku iš anksto suderintus ir Draudiko patvirtintus mokėjimus ir sąnaudas, susijusius su **Oficialaus tyrimo** nagrinėjimu kompetentingoje ikiteisminio nagrinėjimo institucijoje ar kompetentingame teisme nepriklausomai nuo teismo proceso ar ikiteisminio nagrinėjimo procedūrų baigties ar **Oficialaus tyrimo** baigties. | |
| **Nuostolio sumažinimo išlaidos** | | |
| 10.9. | Pagrįsti profesiniai mokėjimai, honorarai ir išlaidos, kurios buvo patirtos su **Draudiko** išankstiniu raštišku sutikimu, įsitikinus, kad šios sąnaudos sušvelnins ar sumažins **Reikalavimo**, dėl kurio galiotų draudimo apsauga pagal šią draudimo sutartį, tikimybę. | |
| **Neatidėliotinos išlaidos** | | |
| 10.10. | **Gynybos išlaidos** ar **Teisinio atstovavimo išlaidos**, kuriossusijusios su bet kokiu **Reikalavimu** ir kurias retrospektyviai patvirtina **Draudikas,** jeigu pagrįstai negalima gauti **Draudiko** raštiško sutikimo prieš jas patiriant. | |
| **Reputacijos atstatymo išlaidos** | | |
| 10.11. | Viešųjų ryšių išlaidos, patirtos gavus Draudiko išankstinį sutikimą, skirtos sumažinti bet kokią **Apdraustojo** reputacijai padarytą žalą ryšium su **Reikalavimu**. | |
| **Oficialus tyrimas** | | |
| 10.12. | **Apdraustojo** veiklos išorinis oficialus tyrimas ar nagrinėjimas, kurį atlieka kompetentingos valstybės ar vietos valdžios institucijų ar įstaigų įgalioti organai (pareigūnai) ir kuris pradėtas įstatymų nustatyta tvarka pateikus **Apdraustajam** rašytinį kvietimą dalyvauti susirinkime, posėdyje ar apklausoje, traukiant **Apdraustąjį** atsakomybėn, paaiškėjus civilinės atsakomybės taikymo klausimams ar kitais Lietuvos Respublikos įstatymų numatytais atvejais, kai teisės aktų nustatyta tvarka atsakomybėn traukiamas už tai atsakingas **Apdraustasis.** | |
| **Neteisėtas veiksmas** | | |
| 10.13. | **Neteisėtas veiksmas** dėl darbo santykių ir / ar valstybės tarnybos santykių – įskaitant, bet neapsiribojant, tai yra:   * neteisėtas ar neteisingas atleidimas iš pareigų, atleidimas iš darbo ir / ar valstybės tarnybos, nušalinimas nuo pareigų ar darbo ir / ar valstybės tarnybos santykių nutraukimas; * neteisėtai ar neteisingai paskirta tarnybine nuobauda; * su darbo santykiais ir / ar valstybės tarnybos santykiais susijęs šmeižtas, įžeidimas, pažeminimas, garbės ir orumo žeminimas, emocinės kančios sukėlimas, asmens privatumo pažeidimas; * karjeros galimybių atėmimas, nesuteikimas; * neteisėtas ar neteisingas pažeminimas pareigose; * neįdarbinimas; * nepateikimas tikslių, teisingų darbo rekomendacijų; * nesuteikimas darbo vietos, nesuteikimas ar sumažinimas darbo krūvio; * aplaidus, atsainus darbuotojo ir / ar valstybės tarnautojo veiklos įvertinimas; * bet koks seksualinis priekabiavimas, priekabiavimas rasės, neįgalumo pagrindu; * neteisėta ar neteisinga su darbo santykiais ir / ar valstybės tarnybos santykiais susijusi diskriminacija (įskaitant, bet neapsiribojant diskriminacija dėl amžiaus, lyties, rasės, odos spalvos, tautinės kilmės, religijos, seksualinės orientacijos, nėštumo ar neįgalumo); * netinkama darbuotojų ir / ar valstybės tarnautojų politika ir procedūros; * fizinės ir psichologinės prievartos prieš darbuotoją ir / ar valstybės tarnautoją remiantis tuo, kad toks darbuotojas ir / ar valstybės tarnautojas naudojasi ar mėgina naudotis savo teisėmis pagal įstatymą; * pažeidimas asmens civilinio pobūdžio teisių, susijusių su bet kuriuo iš aukščiau išvardintų punktų. | |
| 1. **Nedraudžiamieji įvykiai** | | |
| **Elgesys** | | |
|  | **Draudikas** neatlygins **Nuostolių**, kuriuos lėmė nesąžiningumas (asmeninė nauda), kuris buvo patirtas **Apdraustojo** ar jo vardu, kylantis iš ar priskirtinas:   * tyčiniams nesąžiningiems ar tyčiniams apgaulingiems veiksmams ar neveikimui; * sąmoningai gautu neteisėtu pelnu ar finansine nauda (arba tokiu pelnu ar nauda, kurią gavo įmonė, kurioje jis turi finansinių interesų).   Su sąlyga, kad ši išimtis bus taikoma tik tuomet, jeigu tai bus nustatyta galutiniu, neapskundžiamu teismo sprendimu ar kita galutine neapskundžiama nutartimi, ar raštišku tokio **Apdraustojo** prisipažinimu, kad atitinkamas elgesys iš tiesų įvyko.  Nesant galutinio, neapskundžiamo teismo sprendimo ar nesant kitos galutinės neapskundžiamos nutarties, **Draudikas** avansu apmokės **Gynybos išlaidas** tokiam **Apdraustajam**.Esant galutiniam, neapskundžiamam teismo sprendimui ar kitai galutinei neapskundžiamai nutarčiai, toks **Apdraustasis** privalės grąžinti bet kokius avansinius mokėjimus. | |
| **Ankstesni Reikalavimai** | | |
|  | Bet kokie veiksmai, dėl kurių prieš draudimo sutarties įsigaliojimo dieną pradėtas oficialus tyrimas ar teisminis, ar bet koks kitas reguliavimo procesas, į kuriuos įtrauktas **Apdraustasis** dėl reikalavimų, susijusių su valstybės tarnybos ir / ar darbo santykių. | |
| **Žala turtui** | | |
|  | **Draudikas** neatlygins **Nuostolių,** susijusių su bet kokiu **Reikalavimu,** inicijuotu dėl žalos turtui. | |
| **Tarnybinės nuobaudos** | | |
|  | Neatlyginamos **Gynybos** ir **Teisinio atstovavimo išlaidos** dėl paskirtų tarnybinių nuobaudų, kai nėra turtinio ar neturtinio reikalavimo. | |
| **Duomenų apsaugos pažeidimai** | | |
| 11.5. | **Draudikas** neatlygins **Nuostolių** dėl bet kokio **Reikalavimo**, paremto, kylančio ar kuriuo nors kitu būdu tiesiogiai ir/ar netiesiogiai susijusio su Bendrojo duomenų apsaugos reglamento (BDAR) pažeidimais. | |
| **Kibernetinė rizika** | | |
| 11.6. | **Draudikas** neatlygins **Nuostolių** dėl bet kokio **Reikalavimo**, paremto, kylančio ar kuriuo nors kitu būdu tiesiogiai ir/ar netiesiogiai susijusio su **Kibernetinėmis rizikomis** ir/ar incidentais, ir panašiais elektroninės erdvės įvykiais.  **Kibernetinė rizika** – tai sąmoninga, su piktavališkais kompiuteriniais veiksmais ar kenkėjiška kompiuterine programine įranga susijusi ataka į draudėjui priklausančias kompiuterines sistemas, vykdoma pavienių asmenų arba organizacijų, kurių tikslas – pavogti, sunaikinti, sugadinti duomenis arba pažeisti ir / arba sunaikinti kompiuterines sistemas, apriboti sistemų prieigas, sistemų darbą ir pan. **Kibernetine rizika** taip pat laikomi atvejai, kai tretieji asmenys, naudodamiesi kompiuterinėmis sistemomis ar kitomis nuotolinėmis ryšio priemonėmis (pvz., telefonu, el. paštu, trumposiomis žinutėmis, pokalbių programėlėmis, socialinių tinklų paskyromis ar kt.), apgaulės būdu įtikina ar kitaip įkalba **Apdraustąjį** ar jo įgaliotą asmenį atlikti tam tikrus veiksmus, sukeliančius žalą – įskaitant, bet neapsiribojant, inicijuoti arba patvirtinti pinigines operacijas, paspausti per nuorodą atsiųstą mokėjimo ar tapatybės patvirtinimo mygtuką, įvesti prisijungimo duomenis į netikras svetaines (angl. *phishing*), pateikti konfidencialią ar su mokėjimais susijusią informaciją, įdiegti kenkėjišką programinę įrangą, paspausti paveikslėlius ar failus, sukeliančius sistemų pažeidimus ar duomenų nutekėjimą, ar kitais būdais sudaryti sąlygas žalai atsirasti. | |
| **Epidemija ar pandemija** | | |
| 11.7. | Epidemija ar pandemija (įskaitant, bet neapsiribojant COVID-19): **Draudikas** neatlygins **Nuostolių** dėl bet kokio **Reikalavimo**, paremto, kylančio ar kuriuo nors kitu būdu tiesiogiai ir/ar netiesiogiai susijusio su epidemija ar pandemija (įskaitant, bet neapsiribojant COVID-19). | |
| **Karas** | | |
| 11.8. | **Draudikas** neatlygins **Nuostolių**, kuriuos tiesiogiai ar netiesiogiai lėmė ar kurie kilo dėl karo, invazijos, užsienio priešo veiksmų, terorizmo, karo veiksmų ar karinių operacijų (nesvarbu, karas paskelbtas ar ne), pilietinio karo, maišto, revoliucijos, sukilimo, karinės ar jėga užgrobtos valdžios veiksmų, turto konfiskavimo, nacionalizavimo, rekvizavimo, jo sugadinimo ar sunaikinimo, kurį įvykdė bet kokia vyriausybinė, visuomenės ar vietos valdžios institucija, ar kuris buvo įvykdytas šios institucijos duotu nurodymu. | |
| **Darbo kodekso nuostatų nesilaikymas** | | |
| 11.9. | **Draudikas** neatlygins **Nuostolių**, kurie kilo dėl LR Darbo kodekso 57 straipsnio 2 dalies nuostatų nesilaikymo. | |
| **Darbdavio civilinė atsakomybė** | | |
| 11.10. | Nedraudžiama **Apdraustojo** (kaip darbdavio) civilinė atsakomybė už žalą **Apdraustojo** darbuotojui dėl nelaimingo atsitikimo, įvykusio draudimo sutarties galiojimo teritorijoje darbe ir pakeliui į darbą ar iš darbo. Nelaimingas atsitikimas – staigus, netikėtas įvykis, kuriam įvykus prieš **Apdraustojo** valią jo kūną iš išorės veikianti fizinė jėga, cheminis, terminis, nuodingųjų dujų ar kitoks fizinis poveikis pakenkia sveikatai arba tampa mirties priežastimi. | |
| **Sankcijos** | | |
| 11.11. | | **Draudikas** neteiks draudimo apsaugos ir **Draudikas** neturės prievolės atlyginti **Nuostolius** dėl **Reikalavimo** ar teikti bet kokią kitą naudą, jei toks **Nuostolių** dėl **Reikalavimo** atlyginimas ar bet kokios kitos naudos suteikimas reikštų tai, kad **Draudikas** pažeis bet kokias sankcijas, draudimus arba apribojimus pagal Jungtinių Tautų rezoliucijas arba prekybos ar ekonomines sankcijas, Europos Sąjungos, Jungtinės Karalystės ar Jungtinių Amerikos Valstijų teisės aktų ar reglamentų nuostatas. |
| 1. **Kitos sąlygos** | | |
| **Draudimo taisyklių taikymas** | | |
|  | Esant prieštaravimams tarp šios techninės specifikacijos ir **Draudiko** Bendrosios civilinės atsakomybės draudimo taisyklių, vadovaujamasi šiomis techninės specifikacijos sąlygomis. Neaptartos taisyklių nuostatos, darančios įtaką esminėms šalių teisėms ir pareigoms, galioja su sąlyga, kad nekeičia draudimo sutarties nuostatų, nes priešingu atveju jos laikomos negaliojančiomis. | |
| **Nuostolio atlyginimo ir išmokos mokėjimo tvarka** | | |
|  | Draudimo išmoka išmokama per terminą, numatytą Lietuvos Respublikos teisės aktuose, išskyrus **Gynybos išlaidas, Teisinio atstovavimo išlaidas, Nuostolio sumažinimo išlaidas, Neatidėliotinas išlaidas**, kurias **Draudikas** įsipareigoja atlyginti per 7 darbo dienas nuo to momento, kai buvo pateikti patirtas išlaidas pagrindžiantys dokumentai, jei tokios išlaidos buvo iš anksto suderintos su **Draudiku.** **Neatidėliotinų išlaidų** atveju, pagrįstai negalint gauti **Draudiko** raštiško sutikimo prieš jas patiriant, išankstinis suderinimas su **Draudiku** nėra būtinas.  Išmokėtinos draudimo išmokos suma negali viršyti draudiko atsakomybės limitų bei bendros draudimo sutarties draudimo sumos. | |
| **Draudimo sutarties galiojimas virš kitų galiojančių draudimų** | | |
|  | Draudimo sutartis bus taikoma papildomai virš bet kurio kito galiojančio draudimo, kuriuo **Apdraustasis** gali naudotis. Draudimo sutartis taip pat bus taikoma papildomai virš bet kurio kito galimo nuostolių atlyginimo, kuriuo gali naudotis **Apdraustasis.** | |
| **Draudėjo teisės ir pareigos** | | |
| 12.4. | Draudėjas privalo pateikti Draudikui teisingus duomenis, tiksliai ir aiškiai atsakyti į Draudiko klausimus (raštu), susijusius su draudimo rizika, būtinus draudimo rizikos laipsnio nustatymui. | |
| 12.5. | **Draudėjas** privalo:   * per 5 darbo dienas raštu informuoti Draudiką apie kiekvieną aplinkybę ir / arba **Reikalavimą** ar **Oficialų tyrimą**, kuris gali būti pripažintas draudžiamuoju įvykiu, išskyrus tuos atvejus, kai jis negalėjo žinoti apie tokią aplinkybę ir / arba **Reikalavimą** ar **Oficialų tyrimą**, ar buvo sutarta su Draudiku kitaip; * atsižvelgdamas į Draudiko nurodymus, pagal galimybes stengtis, kad būtų užkirstas kelias žalai arba ji būtų sumažinta ir daryti viską, kas padėtų išaiškinti įvykio priežastis ir aplinkybes; * suderinti su Draudiku tolimesnius veiksmus **Reikalavimo** ar **Oficialaus tyrimo** nagrinėjimui ir sureguliavimui; * jei bus iškelta byla teisme, Draudikui pageidaujant, **Draudėjas** gali perleisti jam bylos dėl tokio ieškinio vedimą, suteikti įgaliojimus Draudiko paskirtam ar nurodytam advokatui (atstovui) ir pateikti jam ar Draudikui visus reikalingus paaiškinimus; * išskyrus atvejį, numatytą Išplėtime dėl **Neatidėliotinų išlaidų**, **Draudėjas** įsipareigoja nepatirti **Gynybos išlaidų** ar **Teisinio atstovavimo išlaidų**, neprisiimti atsakomybės, neatsisakyti jokios išieškojimo teisės ar nagrinėti bet kokį **Reikalavimą** be išankstinio raštiško **Draudiko** sutikimo, kuris nebus nepagrįstai vilkinamas.   Tuo atveju, jei **Draudėjas** nevykdo aukščiau numatytų pareigų, **Draudikas** turi teisę atsisakyti mokėti draudimo išmoką arba ją sumažinti. | |

1. **DRAUDĖJO CIVILINĖS ATSAKOMYBĖS, KYLANČIOS DĖL VIEŠŲJŲ PIRKIMŲ, DRAUDIMAS**

|  |  |  |
| --- | --- | --- |
| **DRAUDĖJO CIVILINĖS ATSAKOMYBĖs, kylančios dėl viešųjų pirkimų, DRAUDIMAS** | | |
| 1. **Bendra informacija** | | |
|  | **Draudėjas:** Valstybinė ligonių kasa prie Sveikatos apsaugos ministerijos, juridinio asmens kodas 191351679, buveinės adresas Europos a. 1, LT-09308 Vilnius. | |
|  | Draudimo bendrovė (toliau tekste - **Draudikas**), sudariusi su **Draudėju** draudimo sutartį pagal techninės specifikacijos sąlygas. | |
|  | Draudimo apsaugos galiojimo laikotarpis 12 mėnesių | |
| 1. **Apibrėžimai** | | |
| 2.1. | **Apdraustasis** yra **Draudėjas** ir **Draudėjo** kontrahentai (fiziniai arba juridiniai asmenys), kuriuos **Draudėjas** pasitelkia dėl **Draudėjo** viešųjų pirkimų atlikimoar pagalbinės viešųjų pirkimų veiklos, kuri apibrėžta LR teisės aktuose. | |
| 1. **Draudimo apimtis** | | |
| 3.1. | **Draudikas** įsipareigoja atlyginti **Nuostolius**, kuriuos **Apdraustasis** pagal teisės aktus privalo atlyginti dėl **Neteisėtų veiksmų**, kuriems taikoma draudimo apsauga, bet tik dėl **Reikalavimų,** susijusių su **Apdraustojo** viešųjų pirkimų planavimu, pasirengimu jiems, viešųjų pirkimų atlikimuar pagalbine viešųjų pirkimų veikla, kuri apibrėžta LR teisės aktuose.  **Draudikas** taip pat apdraudžia **Draudėjo** civilinę atsakomybę už **Draudėjo** kontrahentų sukeltus **Nuostolius**, jiems veikiant **Draudėjo** pavedimu ar jo naudai. **Draudikas** neįgyja subrogacijos teisės į **Nuostolius** padariusius **Draudėjo** kontrahentus. | |
| Draudžiamasis įvykis | | |
|  | **Draudžiamasis įvykis** yra **Reikalavimo** pateikimas, kai tenkinamos visos šios sąlygos: | |
|  | **Reikalavimas** pareikštas ir Draudikui apie jį pranešta draudimo sutarties galiojimo laikotarpiu ar per **Išplėstinį terminą;** | |
|  | **Reikalavimas** pareikštas dėl **Neteisėtų veiksmų**, atliktų draudimo sutarties galiojimo laikotarpiu ar **Retroaktyviu draudimo sutarties galiojimo laikotarpiu**; | |
|  | **Reikalavimas** pareikštas draudimo apsaugos galiojimo teritorijoje. | |
|  | **Reikalavimas** pareikštas dėl **Neteisėtų veiksmų**, susijusių su **Apdraustojo** viešųjų pirkimų planavimu, pasirengimu jiems, viešųjų pirkimų atlikimuar pagalbinės viešųjų pirkimų veiklos, kuri apibrėžta LR teisės aktuose. | |
|  | Jei draudimo sutarties galiojimo laikotarpiu ir / ar per **Išplėstinį terminą** pranešama apie aplinkybę, dėl kurios pagrįstai gali kilti **Reikalavimo** atsiradimo rizika, bet koks vėlesnis iš tokios aplinkybės kylantis **Reikalavimas** yra laikomas kilusiu draudimo sutarties galiojimo laikotarpio metu. | |
| 1. **Išplėstinis terminas** | | |
| 5.1. | Išplėstinis terminas: 60 dienų po draudimo sutarties galiojimo laikotarpio pabaigos, jeigu draudimo sutartis nebus pratęsta ar pakeista kita draudimo sutartimi, kurioje numatyta lygiavertė draudimo apsauga, lyginant su sudaryta draudimo sutartimi. | |
| 1. **Draudimo sutarčiai taikoma teisė** | | |
| 6.1. | Lietuvos Respublikos. | |
| 1. **Draudimo apsaugos galiojimo teritorija** | | |
| 7.1. | Lietuvos Respublika. | |
| 1. **Retroaktyvus draudimo sutarties galiojimo laikotarpis** | | |
| 8.1. | Nuo 2023-01-03. | |
| Kiti apibrėžimai ir papildomos sąlygos | | |
| **Reikalavimas** | | |
|  | **Reikalavimas** reiškia:   * reikalavimą, susijusį su **Neteisėtais veiksmais** dėl **Apdraustojo** viešųjų pirkimų planavimo, pasirengimo jiems, viešųjų pirkimų atlikimoar pagalbinės viešųjų pirkimų veiklos, kuri apibrėžta LR teisės aktuose; ar * bet kokį **Oficialų tyrimą**, pradėtą prieš **Apdraustąjį** dėl **Apdraustojo** viešųjų pirkimų planavimo, pasirengimo jiems, viešųjų pirkimų atlikimoar pagalbinės viešųjų pirkimų veiklos, kuri apibrėžta LR teisės aktuose.   Du ar daugiau **Reikalavimų**, kylančių iš vieno **Neteisėto veiksmo** ar eilės susijusių **Neteisėtų veiksmų**, bus laikomi vienu **Reikalavimu.** Šis vienas **Reikalavimas** bus laikomas pirmą kartą pateiktas tada, kada bus pateiktas pirmas **Reikalavimas.** | |
| **Nuostoliai** | | |
| 9.2. | **Nuostoliai** reiškia sumą, kurią **Apdraustasis** pagal teisės aktus privalo atlyginti dėl **Reikalavimo**, įskaitant: | |
|  | sumas, kurias kompetentingas teismas ar ikiteisminio nagrinėjimo institucija paskyrė ir **Apdraustasis** privalo atlyginti dėl **Reikalavimo** kaip žalos atlyginimą ir / ar **Apdraustajam** priteistas bylinėjimosi išlaidas; sumas, kurias **Apdraustasis** privalo sumokėti dėl **Reikalavimo** pagal taikos sutartį; ir / ar | |
|  | **Bylinėjimosi išlaidas;** ir / ar | |
|  | priteistas sumokėti palūkanas, susikaupusias iki sprendimo priėmimo ir po sprendimo priėmimo; ir / ar | |
|  | baudas ir / ar pinigines nuobaudas, jeigu jos paskirtos **Apdraustajam** ir susijusios su **Apdraustojo** viešųjų pirkimų planavimu, pasirengimu jiems, viešųjų pirkimų atlikimuar pagalbine viešųjų pirkimų veikla, kuri apibrėžta LR teisės aktuose; ir / ar | |
|  | **Teisinio atstovavimo išlaidas**. | |
| **Bylinėjimosi išlaidos** | | |
| 9.3. | Su **Draudiku** iš anksto suderinti teisiniai ar kiti susiję profesiniai mokėjimai (išskyrus bet kokį užmokestį **Apdraustajam**), susiję su **Reikalavimo** (išskyrus **Oficialų tyrimą**) nagrinėjimu kompetentingame teisme nepriklausomai nuo teismo proceso baigties ar **Reikalavimo** tenkinimo.  **Bylinėjimosi išlaidos** taip pat apima žyminį mokestį. | |
| **Neteisėtas veiksmas** | | |
| 9.4. | **Neteisėtas veiksmas** reiškia bet kokią faktinę, tariamą ar galimą klaidą, klaidinantį pareiškimą, veikimą, neveikimą, neatsargumą (įskaitant didelį neatsargumą), pareigos pažeidimą (numatytą teisės aktais ar kitaip reglamentuotą), konfidencialumo pažeidimą, įgaliojimų viršijimą dėl **Apdraustojo** viešųjų pirkimų planavimo, pasirengimo jiems, viešųjų pirkimų atlikimoar pagalbinės viešųjų pirkimų veiklos. | |
| **Oficialus tyrimas** | | |
| 9.5. | **Apdraustojo** veiklos išorinis oficialus tyrimas ar nagrinėjimas, kurį atlieka kompetentingos valstybės ar vietos valdžios institucijų ar įstaigų įgalioti organai (pareigūnai) ir kuris pradėtas įstatymų nustatyta tvarka pateikus **Apdraustajam** rašytinį kvietimą dalyvauti susirinkime, posėdyje ar apklausoje, traukiant **Apdraustąjį** atsakomybėn, paaiškėjus civilinės atsakomybės taikymo klausimams ar kitais Lietuvos Respublikos įstatymų numatytais atvejais, kai teisės aktų nustatyta tvarka atsakomybėn traukiamas už tai atsakingas **Apdraustasis.** | |
| **Teisinio atstovavimo išlaidos** | | |
| 9.6. | Pagrįsti ir būtini bei su Draudiku iš anksto suderinti teisiniai ir kiti susiję profesiniai mokėjimai, honorarai (išskyrus bet kokį užmokestį **Apdraustajam**), kuriuos **Apdraustasis** patiria jį atstovaujant **Oficialaus tyrimo** metu. **Teisinio atstovavimo išlaidos** taip pat apima pagrįstus bei su Draudiku iš anksto suderintus ir Draudiko patvirtintus mokėjimus ir sąnaudas, susijusius su **Oficialaus tyrimo** nagrinėjimu kompetentingoje ikiteisminio nagrinėjimo institucijoje ar kompetentingame teisme nepriklausomai nuo teismo proceso ar ikiteisminio nagrinėjimo procedūrų baigties ar **Oficialaus tyrimo** baigties. | |
| **10. Nedraudžiamieji įvykiai** | | |
| **Elgesys** | | |
| 10.1. | **Draudikas** neatlygins **Nuostolių**, kuriuos lėmė nesąžiningumas (asmeninė nauda), kuris buvo patirtas **Apdraustojo** ar jo vardu, kylantis iš ar priskirtinas tyčiniams nesąžiningiems ar tyčiniams apgaulingiems veiksmams ar neveikimui, tačiau tik tuomet, jeigu tai bus nustatyta galutiniu, neapskundžiamu teismo sprendimu ar kita galutine neapskundžiama nutartimi ar raštišku tokio **Apdraustojo** prisipažinimu, kad atitinkamas elgesys iš tiesų įvyko. | |
| **Ankstesni Reikalavimai** | | |
| 10.2. | Bet kokie veiksmai, dėl kurių prieš draudimo sutarties įsigaliojimo dieną pradėtas tyrimas ar teisminis, ar bet koks kitas reguliavimo procesas, į kuriuos įtrauktas **Apdraustasis** dėl **Reikalavimų**, susijusių su **Apdraustojo** viešųjų pirkimų planavimu, pasirengimu jiems, viešųjų pirkimų atlikimuar pagalbinės viešųjų pirkimų veiklos. | |
| **Žala turtui, žala sveikatai** | | |
| 10.3. | **Draudikas** neatlygins **Nuostolių,** susijusių su bet kokiu **Reikalavimu,** inicijuotu dėl žalos turtui ar žalos sveikatai, gyvybei. | |
| **Duomenų apsaugos pažeidimai** | | |
| 10.4. | **Draudikas** neatlygins **Nuostolių** dėl bet kokio **Reikalavimo**, paremto, kylančio ar kuriuo nors kitu būdu tiesiogiai ir/ar netiesiogiai susijusio su Bendrojo duomenų apsaugos reglamento (BDAR) pažeidimais. | |
| **Kibernetinė rizika** | | |
| 10.5. | **Draudikas** neatlygins **Nuostolių** dėl bet kokio **Reikalavimo**, paremto, kylančio ar kuriuo nors kitu būdu tiesiogiai ir/ar netiesiogiai susijusio su **Kibernetinėmis rizikomis** ir/ar incidentais, ir panašiais elektroninės erdvės įvykiais.  **Kibernetinė rizika** – tai sąmoninga, su piktavališkais kompiuteriniais veiksmais ar kenkėjiška kompiuterine programine įranga susijusi ataka į draudėjui priklausančias kompiuterines sistemas, vykdoma pavienių asmenų arba organizacijų, kurių tikslas – pavogti, sunaikinti, sugadinti duomenis arba pažeisti ir / arba sunaikinti kompiuterines sistemas, apriboti sistemų prieigas, sistemų darbą ir pan. **Kibernetine rizika** taip pat laikomi atvejai, kai tretieji asmenys, naudodamiesi kompiuterinėmis sistemomis ar kitomis nuotolinėmis ryšio priemonėmis (pvz., telefonu, el. paštu, trumposiomis žinutėmis, pokalbių programėlėmis, socialinių tinklų paskyromis ar kt.), apgaulės būdu įtikina ar kitaip įkalba **Apdraustąjį** ar jo įgaliotą asmenį atlikti tam tikrus veiksmus, sukeliančius žalą – įskaitant, bet neapsiribojant, inicijuoti arba patvirtinti pinigines operacijas, paspausti per nuorodą atsiųstą mokėjimo ar tapatybės patvirtinimo mygtuką, įvesti prisijungimo duomenis į netikras svetaines (angl. *phishing*), pateikti konfidencialią ar su mokėjimais susijusią informaciją, įdiegti kenkėjišką programinę įrangą, paspausti paveikslėlius ar failus, sukeliančius sistemų pažeidimus ar duomenų nutekėjimą, ar kitais būdais sudaryti sąlygas žalai atsirasti. | |
| **Epidemija ar pandemija** | | |
| 10.6. | Epidemija ar pandemija (įskaitant, bet neapsiribojant COVID-19): **Draudikas** neatlygins **Nuostolių** dėl bet kokio **Reikalavimo**, paremto, kylančio ar kuriuo nors kitu būdu tiesiogiai ir/ar netiesiogiai susijusio su epidemija ar pandemija (įskaitant, bet neapsiribojant COVID-19). | |
| **Karas** | | |
| 10.7. | **Draudikas** neatlygins **Nuostolių**, kuriuos tiesiogiai ar netiesiogiai lėmė ar kurie kilo dėl karo, invazijos, užsienio priešo veiksmų, terorizmo, karo veiksmų ar karinių operacijų (nesvarbu, karas paskelbtas ar ne), pilietinio karo, maišto, revoliucijos, sukilimo, karinės ar jėga užgrobtos valdžios veiksmų, turto konfiskavimo, nacionalizavimo, rekvizavimo, jo sugadinimo ar sunaikinimo, kurį įvykdė bet kokia vyriausybinė, visuomenės ar vietos valdžios institucija, ar kuris buvo įvykdytas šios institucijos duotu nurodymu. | |
| **Sankcijos** | | |
| 10.8. | | **Draudikas** neteiks draudimo apsaugos ir **Draudikas** neturės prievolės atlyginti **Nuostolius** dėl **Reikalavimo** ar teikti bet kokią kitą naudą, jei toks **Nuostolių** dėl **Reikalavimo** atlyginimas ar bet kokios kitos naudos suteikimas reikštų tai, kad **Draudikas** pažeis bet kokias sankcijas, draudimus arba apribojimus pagal Jungtinių Tautų rezoliucijas arba prekybos ar ekonomines sankcijas, Europos Sąjungos, Jungtinės Karalystės ar Jungtinių Amerikos Valstijų teisės aktų ar reglamentų nuostatas. |
| **11. Kitos sąlygos** | | |
| **Draudimo taisyklių taikymas** | | |
| 11.1. | Esant prieštaravimams tarp šios techninės specifikacijos ir **Draudiko** Bendrosios civilinės atsakomybės draudimo taisyklių, vadovaujamasi šiomis techninės specifikacijos sąlygomis. Neaptartos taisyklių nuostatos, darančios įtaką esminėms šalių teisėms ir pareigoms, galioja su sąlyga, kad nekeičia draudimo sutarties nuostatų, nes priešingu atveju jos laikomos negaliojančiomis. | |
| **Draudimo sutarties galiojimas virš kitų galiojančių draudimų** | | |
| 11.2. | Draudimo sutartis bus taikoma papildomai virš bet kurio kito galiojančio draudimo, kuriuo **Apdraustasis** gali naudotis. Draudimo sutartis taip pat bus taikoma papildomai virš bet kurio kito galimo nuostolių atlyginimo, kuriuo gali naudotis **Apdraustasis.** | |
| **Draudėjo teisės ir pareigos** | | |
| 11.3. | Draudėjas privalo pateikti Draudikui teisingus duomenis, tiksliai ir aiškiai atsakyti į Draudiko klausimus (raštu), susijusius su draudimo rizika, būtinus draudimo rizikos laipsnio nustatymui. | |
| 11.4. | **Draudėjas** privalo:   * per 5 darbo dienas raštu informuoti Draudiką apie kiekvieną aplinkybę ir / arba **Reikalavimą** ar **Oficialų tyrimą**, kuris gali būti pripažintas draudžiamuoju įvykiu, išskyrus tuos atvejus, kai jis negalėjo žinoti apie tokią aplinkybę ir / arba **Reikalavimą** ar **Oficialų tyrimą**, ar buvo sutarta su Draudiku kitaip; * atsižvelgdamas į Draudiko nurodymus, pagal galimybes stengtis, kad būtų užkirstas kelias žalai arba ji būtų sumažinta ir daryti viską, kas padėtų išaiškinti įvykio priežastis ir aplinkybes; * suderinti su Draudiku tolimesnius veiksmus **Reikalavimo** nagrinėjimui ir sureguliavimui; * Draudikui pageidaujant, **Draudėjas** gali perleisti jam bylos dėl tokio ieškinio vedimą, suteikti įgaliojimus Draudiko paskirtam ar nurodytam advokatui (atstovui) ir pateikti Draudikui visus reikalingus paaiškinimus. * **Draudėjas** įsipareigoja nepatirti **Bylinėjimosi išlaidų**, neprisiimti atsakomybės, neatsisakyti jokios išieškojimo teisės ar nagrinėti bet kokį **Reikalavimą** be išankstinio raštiško **Draudiko** sutikimo, kuris nebus nepagrįstai vilkinamas.   Tuo atveju, jei **Draudėjas** nevykdo aukščiau numatytų pareigų, Draudikas turi teisę atsisakyti mokėti draudimo išmoką arba ją sumažinti. | |

1. **PROFESINĖS CIVILINĖS ATSAKOMYBĖS DRAUDIMAS**

|  |  |
| --- | --- |
| **PROFESINĖS CIVILINĖS ATSAKOMYBĖs DRAUDIMAS** | |
| 1. **Bendra informacija** | |
| 1.1. | **Draudėjas:** Valstybinė ligonių kasa prie Sveikatos apsaugos ministerijos, juridinio asmens kodas 191351679, buveinės adresas Europos a. 1, LT-09308 Vilnius. |
| 1.2. | Draudimo bendrovė (toliau tekste - **Draudikas**), sudariusi su **Draudėju** draudimo sutartį pagal techninės specifikacijos sąlygas. |
| 1.3. | **Apdrausta veikla:** visa **Draudėjo** vykdoma profesinė veikla, kuri numatyta įstatymuose ar teisės aktuose. |
| 1.4. | Draudimo apsaugos galiojimo laikotarpis 12 mėnesių |
| **2. Draudimo objektas** | |
| 2.1. | **Draudėjo profesinė civilinė atsakomybė** už tretiesiems asmenims padarytą žalą, kuri kilo Draudėjui nevykdant ar netinkamai vykdant **Apdraustą profesinę veiklą.** |
| 2.2. | **Civilinė atsakomybė už kontrahentų padarytą žalą**: **Draudėjo** civilinė atsakomybė dėl pasamdytų subrangovų ir / ar kontrahentų padarytos turtinės ir neturtinės žalos tretiesiems asmenims. Draudikas, išmokėjęs draudimo išmoką, įgyja teisę subrogacijos būdu išreikalauti žalos atlyginimą iš ją padariusių subrangovų ar kontrahentų. |
| 2.3. | Papildomai draudžiama atsakomybė už žalą, padarytą su **Draudėju** susijusiems asmenims. Susiję asmenys - tai fiziniai (**Draudėjo** darbuotojai ar valstybės tarnautojai, valdybos nariai (ar juos atitinkančių valdymo organų nariai), jų sutuoktiniai, tėvai, vaikai, broliai, seserys ir jų sutuoktiniai, asmenys vedantys bendrą ūkį) ir juridiniai asmenys, kurie tiesiogiai ar netiesiogiai kontroliuoja ar yra kontroliuojami Draudėjo arba kartu su **Draudėju** yra kontroliuojami trečiosios šalies. Kontrolė – tai tiesiogiai ar netiesiogiai valdomas įmonės / įstaigos akcijų ar kitokių kapitalo dalių paketas, suteikiantis jo savininkams arba valdytojams teisę į daugiau nei 20 % balsų juridinio asmens dalyvių susirinkime, taip pat teisę skirti, išrinkti ar atšaukti vadovą, daugiau nei pusę valdybos ar stebėtojų tarybos narių (juos atitinkančių valdymo organų), faktiškai kontroliuoti susijusio asmens priimamus sprendimus. |
| 2.4. | **Draudikas** taip pat atlygins nuostolius:  - dėl bet kokių vėlavimų, sutartinių ar įstatymuose nustatytų terminų nesilaikymo;  - dėl pasikartojančių pretenzijų, kai žala kilo dėl tų pačių nepašalintų priežasčių;  - dėl **Draudėjo** teikiamų patarimų, rekomendacijų ar konsultacijų. |
| 2.5. | Draudikas taip pat atlygina **Draudėjo Gynybos išlaidas**. **Gynybos išlaidos** - tai būtini ir pagrįsti bei su **Draudiku** iš anksto suderinti teisiniai ar kiti susiję profesiniai mokėjimai, honorarai (išskyrus bet kokį užmokestį **Draudėjui**) dėl **Reikalavimo**. **Gynybos išlaidos** taip pat apima pagrįstus bei su Draudiku iš anksto suderintus mokėjimus ir sąnaudas, susijusius su **Reikalavimo** nagrinėjimu kompetentingoje ikiteisminio nagrinėjimo institucijoje ar kompetentingame teisme nepriklausomai nuo teismo proceso ar ikiteisminio nagrinėjimo procedūrų baigties ar **Reikalavimo** tenkinimo.  Siekiant išvengti abejonės, **Gynybos išlaidos** taip pat apims pagrįstus mokėjimus ir sąnaudas, susijusias su bet kokia Teismo sprendimo apeliacija, kasacija. |
| 2.6. | Draudikas taip pat atlygina **Draudėjo Reputacijos atstatymo išlaidas. Reputacijos atstatymo išlaidos** – tai viešųjų ryšių išlaidos, patirtos gavus Draudiko išankstinį sutikimą, skirtos sumažinti bet kokią **Draudėjo** reputacijai padarytą žalą ryšium su **Reikalavimu**. Draudimo išmokos limitas pagal šią sąlygą yra 20.000 € vienam įvykiui ir visam draudimo sutarties galiojimo laikotarpiui. |
| 1. **Reikalavimas** | |
| 3.1. | **Trečiojo asmens** raštiškas reikalavimas ar ieškinys, pateiktas **Draudėjui** dėl **Žalos** ir su tuo susijusių bylinėjimosi išlaidų atlyginimo. |
| 3.2. | Darbdavio civilinės atsakomybės draudimo atveju: Reikalavimas – **Draudėjo** darbuotojo ar valstybės tarnautojo raštiškas reikalavimas, pateiktas **Draudėjo** dėl žalos atlyginimo ar ieškinio pareiškimas **Draudėjui** dėl minėtos žalos atlyginimo. |
| 1. **Trečiasis asmuo** | |
| 4.1. | Asmuo, kuriam padaryta žala **Draudėjui** nevykdant ar netinkamai vykdant **Apdraustą veiklą**. Trečiojo asmens sąvoka apima ir užsakovus. |
| 1. **Žala** | |
| 5.1. | **Trečiojo asmens** turto sugadinimas, sunaikinimas arba praradimas; asmens sužalojimas, jo gyvybės atėmimas ir dėl to patirtos išlaidos, negautos pajamos, kurias **Trečiasis asmuo** būtų gavęs, jeigu nebūtų buvusi padaryta žala; neturtinė žala, kuri turi būti atlyginama Įstatymų numatytais atvejais kaip žalos **Trečiojo asmens** sveikatai, gyvybei pasekmė; finansinė žala, atsirandanti kaip žalos **Trečiojo asmens** turtui, asmens sveikatai, gyvybei pasekmė ir / ar susijusi su žalos padarymu **Trečiojo asmens** turtui, asmens sveikatai, gyvybei; finansinė žala, neatsirandanti kaip žalos **Trečiojo asmens** turtui, asmens sveikatai, gyvybei pasekmė ir / ar nesusijusi su žalos padarymu **Trečiojo asmens** turtui, asmens sveikatai, gyvybei. |
| 1. **Nuostoliai** | |
| 6.1. | **Nuostoliai** – patirtos žalos piniginė išraiška. |
| 6.2. | Į **Nuostolių** dydį taip pat įskaičiuojamos raštu su Draudiku suderintos išlaidos, susijusios su ekspertizių atlikimu, siekiant nustatyti žalos aplinkybes, priežastis ir dydį, taip pat **Trečiojo asmens** naudai (o darbdavio civilinės atsakomybės draudimo atveju – **Draudėjo** darbuotojo naudai) iš **Draudėjo** teismo priteistos bylinėjimosi išlaidos, patirtos dėl draudžiamuoju įvykiu pripažinto **Reikalavimo** nagrinėjimo. |
| 1. **Draudimo apsaugos galiojimo teritorija** | |
| 7.1. | Lietuvos Respublika |
| 1. **Retroaktyvus draudimo sutarties galiojimo laikotarpis** | |
| 8.1. | Nuo 2020-01-03.  Bet kuriuo atveju Draudikas neatlygina nuostolių dėl bet kokių aplinkybių, reikalavimų ar įvykių, apie kuriuos Draudėjui buvo žinoma iki šios draudimo sutarties įsigaliojimo dienos. |
| 1. **Papildomas reikalavimo pateikimo terminas** | |
| 9.1. | Papildomas reikalavimo pateikimo terminas: 60 dienų po draudimo sutarties galiojimo laikotarpio pabaigos. |
| 1. **Draudžiamasis įvykis** | |
|  | **Trečiojo asmens** (o darbdavio civilinės atsakomybės draudimo atveju – **Draudėjo** darbuotojo) **Reikalavimas** atlyginti žalą, kai tenkinamos visos šios sąlygos: |
|  | **Reikalavimas** pateiktas ir Draudikui apie jį yra pranešta per draudimo sutarties galiojimo laikotarpį ar per **Papildomą reikalavimo pateikimo terminą**; |
|  | **Žala** padaryta draudimo sutarties galiojimo laikotarpiu ir draudimo apsaugos galiojimo teritorijoje; |
|  | **Draudėjas** pagal galiojančius teisės aktus atsako už žalą; |
|  | **Draudėjo** veiksmai (veikimas arba neveikimas) buvo atlikti draudimo sutarties galiojimo laikotarpiu ar **Retroaktyviu draudimo sutarties galiojimo laikotarpiu**; |
|  | **Draudėjo** veiksmai (veikimas arba neveikimas) buvo atlikti draudimo apsaugos galiojimo teritorijoje. |
|  | **Vienas draudžiamasis įvykis** – vienu draudžiamuoju įvykiu laikomas įvykis, kilęs dėl tos pačios priežasties bei tomis pačiomis aplinkybėmis nepaisant to, kad dėl to įvykio gali būti pareikšti kelių **Trečiųjų asmenų** reikalavimai. |
| 1. **Nedraudžiamieji įvykiai** | |
| **Duomenų apsaugos pažeidimai** | |
| 11.1. | **Draudikas** neatlygins **Nuostolių** dėl bet kokio **Reikalavimo**, paremto, kylančio ar kuriuo nors kitu būdu tiesiogiai ir/ar netiesiogiai susijusio su Bendrojo duomenų apsaugos reglamento (BDAR) pažeidimais. |
| **Kibernetinė rizika** | |
| 11.2. | **Draudikas** neatlygins **Nuostolių** dėl bet kokio **Reikalavimo**, paremto, kylančio ar kuriuo nors kitu būdu tiesiogiai ir/ar netiesiogiai susijusio su **Kibernetinėmis rizikomis** ir/ar incidentais, ir panašiais elektroninės erdvės įvykiais.  **Kibernetinė rizika** – tai sąmoninga, su piktavališkais kompiuteriniais veiksmais ar kenkėjiška kompiuterine programine įranga susijusi ataka į draudėjui priklausančias kompiuterines sistemas, vykdoma pavienių asmenų arba organizacijų, kurių tikslas – pavogti, sunaikinti, sugadinti duomenis arba pažeisti ir / arba sunaikinti kompiuterines sistemas, apriboti sistemų prieigas, sistemų darbą ir pan. **Kibernetine rizika** taip pat laikomi atvejai, kai tretieji asmenys, naudodamiesi kompiuterinėmis sistemomis ar kitomis nuotolinėmis ryšio priemonėmis (pvz., telefonu, el. paštu, trumposiomis žinutėmis, pokalbių programėlėmis, socialinių tinklų paskyromis ar kt.), apgaulės būdu įtikina ar kitaip įkalba **Draudėją** ar jo įgaliotą asmenį atlikti tam tikrus veiksmus, sukeliančius žalą – įskaitant, bet neapsiribojant, inicijuoti arba patvirtinti pinigines operacijas, paspausti per nuorodą atsiųstą mokėjimo ar tapatybės patvirtinimo mygtuką, įvesti prisijungimo duomenis į netikras svetaines (angl. *phishing*), pateikti konfidencialią ar su mokėjimais susijusią informaciją, įdiegti kenkėjišką programinę įrangą, paspausti paveikslėlius ar failus, sukeliančius sistemų pažeidimus ar duomenų nutekėjimą, ar kitais būdais sudaryti sąlygas žalai atsirasti. |
| **Epidemija ar pandemija** | |
| 11.3. | Epidemija ar pandemija (įskaitant, bet neapsiribojant COVID-19): **Draudikas** neatlygins **Nuostolių** dėl bet kokio **Reikalavimo**, paremto, kylančio ar kuriuo nors kitu būdu tiesiogiai ir/ar netiesiogiai susijusio su epidemija ar pandemija (įskaitant bet neapsiribojant COVID-19). |
| **Karas** | |
| 11.4. | **Draudikas** neatlygins **Nuostolių**, kuriuos tiesiogiai ar netiesiogiai lėmė ar kurie kilo dėl karo, invazijos, užsienio priešo veiksmų, terorizmo, karo veiksmų ar karinių operacijų (nesvarbu, karas paskelbtas ar ne), pilietinio karo, maišto, revoliucijos, sukilimo, karinės ar jėga užgrobtos valdžios veiksmų, turto konfiskavimo, nacionalizavimo, rekvizavimo, jo sugadinimo ar sunaikinimo, kurį įvykdė bet kokia vyriausybinė, visuomenės ar vietos valdžios institucija, ar kuris buvo įvykdytas šios institucijos duotu nurodymu. |
| **Netesybos, delspinigiai, baudos** | |
| 11.5. | **Draudikas** neatlygins nuostolių dėl **Draudėjui** kylančių prievolių sumokėti netesybas, delspinigius, baudas, nuobaudas arba kito panašaus pobūdžio sankcijas ar baudžiamojo pobūdžio nuostolius. |
| **Draudėjo profesinė atsakomybė, kai neprašoma žalos atlyginimo** | |
| 11.6. | **Nedraudžiama Draudėjo profesinė atsakomybė** dėl **Draudėjo** veiksmo pripažinimo neteisėtu, kai neprašoma **Žalos** atlyginimo. |
| **Sankcijos** | |
| 11.7. | **Draudikas** neteiks draudimo apsaugos ir **Draudikas** neturės prievolės atlyginti **Nuostolius** dėl **Reikalavimo** ar teikti bet kokią kitą naudą, jei toks **Nuostolių** dėl **Reikalavimo** atlyginimas ar bet kokios kitos naudos suteikimas reikštų tai, kad **Draudikas** pažeis bet kokias sankcijas, draudimus arba apribojimus pagal Jungtinių Tautų rezoliucijas arba prekybos ar ekonomines sankcijas, Europos Sąjungos, Jungtinės Karalystės ar Jungtinių Amerikos Valstijų teisės aktų ar reglamentų nuostatas. |
| **Kiti nedraudžiamieji įvykiai** | |
| 11.8. | Šios sutarties sąlygoms taikomi **Draudiko** taisyklėse nurodyti nedraudžiamieji įvykiai, bet tik tiek, kiek jie neprieštarauja šioje techninėje specifikacijoje nurodytoms sąlygoms. |
| 1. **Rizikos padidėjimas** | |
| 12.1. | Rizikos padidėjimu nėra laikomas **Draudėjo** vykdomos veiklos adresų pasikeitimas / padidėjimas, jam nuosavybės ir (ar) valdymo teise priklausančių teritorijų, statinių, pastatų, kilnojamojo turto vienetų skaičiaus pasikeitimas / padidėjimas, jų valdymo perleidimas tretiesiems asmenims, apyvartos iš **Apdraustos veiklos** padidėjimas, **Draudėjo** darbuotojų pareigybių, darbuotojų skaičiaus pasikeitimas / padidėjimas ne daugiau kaip 30 procentų (imtinai). |
| 1. **Kitos sąlygos** | |
| 13.1. | Esant prieštaravimams tarp šios techninės specifikacijos ir **Draudiko** Bendrosios civilinės atsakomybės draudimo taisyklių, vadovaujamasi šiomis techninės specifikacijos sąlygomis. Neaptartos taisyklių nuostatos, darančios įtaką esminėms šalių teisėms ir pareigoms, galioja su sąlyga, kad nekeičia draudimo sutarties nuostatų, nes priešingu atveju jos laikomos negaliojančiomis. |