**I. Tiekėjų kvalifikacijos ir kiti reikalavimai**

1. Tiekėjų kvalifikacija turi atitikti 1 lentelėje nustatytus reikalavimus. Perkančioji organizacija atitiktį kvalifikacijos reikalavimams patvirtinančių dokumentų reikalaus tik iš to dalyvio, kurio pasiūlymas pagal vertinimo rezultatus bus pripažintas ekonomiškai naudingiausiu.

2. Jei pasiūlymas teikiamas ūkio subjektų grupės jungtinės veiklos sutarties pagrindu, bent vienas ūkio subjektų grupės narys arba visi ūkio subjektų grupės nariai kartu turi atitikti 1 lentelėje nustatytus reikalavimus ir pateikti nurodytus dokumentus.

3. Jeigu tiekėjai teikia lygiaverčius dokumentus, tai teikiamų dokumentų lygiavertiškumą turi įrodyti patys tiekėjai.

**1 lentelė.** Tiekėjų kvalifikacijos reikalavimai

|  |  |  |
| --- | --- | --- |
| **Eil. Nr.** | **Kvalifikacijos reikalavimai** | **Kvalifikacijos reikalavimus įrodantys dokumentai** |
| 1 | Tiekėjas turi teisę verstis draudimo veikla, reikalinga pirkimo sutarčiai įvykdyti. | Dokumentas (-ai), patvirtinantis (-ys) Tiekėjo teisę teikti atitinkamas draudimo paslaugas (Lietuvos Banko ar kitos kompetentingos institucijos, arba šalies, kurioje yra registruotas tiekėjas, draudimo veiklą prižiūrinti institucija):   1. Jeigu tiekėjas yra registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Perkančioji organizacija tikrina duomenis pati nacionalinėje duomenų bazėje https://www.lb.lt/lt/licencijos. Jeigu dėl informacinės sistemos techninių trikdžių perkančioji organizacija neturės galimybės patikrinti neatlygintinai prieinamų duomenų apie tiekėją, ji turės teisę prašyti pateikti patvirtinantį (-čius) kvalifikacijos atitiktį dokumentą (-us). 2. Kitos valstybės tiekėjas pateikia šalies, kurioje jis yra registruotas, kompetentingos valstybės institucijos išduotą licenciją arba lygiavertį dokumentą.   *CVP IS priemonėmis pateikiamos skaitmeninės dokumento kopijos.* |

*Pastaba. Tiekėjo kvalifikacija turi būti įgyta iki pasiūlymų pateikimo termino pabaigos.*

**II. Reikalavimai dėl kokybės vadybos sistemos ir (ar) aplinkos apsaugos vadybos sistemos standartų**

1. Perkančioji organizacija **nereikalauja**, kad tiekėjai laikytųsi aplinkos apsaugos vadybos sistemos standartų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_